Trik “Drill” Jubin Supaya Tidak Pecah Dan Rosak, Hasilnya Lebih Kemas!

Selain pada lantai, jubin atau tiles juga boleh dipasang pada dinding, terutamanya pada dinding tandas dan juga dapur. Ia mudah dibersihkan dan juga dapat memberikan kesan yang berbeza pada ruang.

Tetapi, apa yang membimbangkan adalah apabila jubin perlu digerudi bagi memasang rak atau menggantung sesuatu. Jika tersilap langkah, jubin mungkin boleh pecah! Mesti “frust” kerana apabila sudah melabur segalanya pada rumah, pasti kita mengharapkan kesempurnaan baik dari segi fizikal mahupun estetiknya.

Buat anda yang belum pro, tapi nak tebuk sendiri lubang diatas permukaan tiles, boleh ikuti tips yang dikongsi saudara Alel Sharifudin ini :

CARA DRILL TILES/MOZEK SUPAYA TIDAK PECAH

2. Gunakan mata drill tiles. Boleh dapatkannya dari mana-mana hardware dengan harga RM12.

3. Pastikan anda menggunakan mode drill dan bukan mode ‘HAMMER’ kerana itu yang menyebabkan tiles pecah. Mata drill tadi hujungnya sudah tajam, jadi tidak perlu tolak mesin kuat-kuat..layannn je sambil dia buat lubang atas tile

4. Selepas tile dah berlubang cantik, pakai mata drill untuk menebuk dinding pula…ini kerananak menjaga mata drill tile..boleh je nak guna mata drill tu, tapi nanti hujungnya tumpul..sayang..

5. Ok, selepas dah ada lubang pada jubin dan dah tukar mata drill, barulah boleh tukar kepada mode HAMMER…tekan perlahan-lahan juga.

6. Dan inilah hasilnya! Kemas dan jubin tidak pecah atau sompek..

Ruang dapur yang praktikal, selesa dan cantik tentunya menjadi idaman buat pemilik. Apabila dapur di kediaman menepati citarasa kita, baru lah seronok nak memasak untuk keluarga dan sahabat handai.

Jika kediaman milik sendiri dan mempunyai bajet, tiada salahnya berbelanja lebih sedikit untuk proses renovasi dapur. Tetapi bagaimana pula jika tinggaldi rumah sewa?

Menurut perkongsiannya di laman Kelab Kaki Deco Kaison, Ikea, Romantika, Eco dan Mr.DIY di Facebook Puan Diyana telah menerangkan secara terperinci bagaimana dia menghias dapur di rumah sewa dengan bajet yang terhad dan dengan keadaan dapur asal yang kosong.

“Saya akan kongsikan susun atur dapur di rumah sewa saya yang juga tidak ada kitchen cabinet apatah lagi table top yang bertemakan dekorasi bajet ala ala farmhouse pula. Setiap PENERANGAN insyaAllah ada saya sertakan di caption gambar jadi saya mohon kawan kawan luangkan masa untuk baca dan fahamkan. Maaf sekiranya saya tak selalu ada masa untuk jawab soalan berulang. Semoga perkongsian & penulisan ini bermanfaat untuk semua terutama pada kawan kawan yang masih menyewa juga”

Semasa suami pindah ke rumah sewa ini, keadaan dapur beginilah – langsung kosong,yang ada cuma sinki. Saya cadangkan pada suami (ketika itu tunang) : “apa kata kita beli sahaja loose item yang perlu ikut keperluan dapur ?’’ – saya mulakan lakaran dan apa yang saya perlu cumalah tempat memasak, preparation area & unit penstoran. Orang lain waktu ini mungkin sibuk fikirkan barang hantaran tapi itu semua kami sudah selesaikan awal, apa yang kami perlu fikirkan adalah keadaan dapur yang berfungsi penuh selepas kahwin.
.
Dengan kawalan bajet yang ketat, saya yakin saya mampu siapkan keperluan dapur ini dengan bajet kurang dari RM 500 ! ‘’Biar betul ko ni dik bajet RM 500 satu dapur ni ?’’- mungkin itu lah yang ada di dalam fikiran acik acik dan akak akak sekalian. Sungguh, itulah anggaran yang hangus untuk peralatan utama yang saya gunakan :
• 2 Unit gas stove rack ( RM 70/each @ Shoppe)
• 4 Unit rak penstoran Hyllis saiz besar ( RM 49.90/each @ Ikea)
• 2 Unit rak penstoran Hyllis saiz kecil ( RM 39.90/each @ Ikea)
• Cat yang digunakan pula adalah cat lebihan dari ruang tamu
TOTAL : RM 419.40
Jadi misi perbelanjaan barangan asas saya berjaya !
*Tambahan lain seperti keperluan untuk membeli balang makanan di dapur, hiasan dinding, troli, para, skirting, kuali & periuk serta pinggan mangkuk berbeza bagi setiap isi rumah jadi, jadi bajet tambahan itu terpulang pada anda.

Inilah hasil dapur kami setelah kami berkahwin tiga bulan yang lepas. Saya cuba manfaatkan ruang dengan sebaiknya. Hasilnya,saya boleh katakan dapur ini hampir lengkap, saya ada :
• tempat memasak yang luas
• preparation area bersebelahan sinki
• rak susunan makanan kering
• rak khas untuk kitchen appliance
• rak khas untuk alatan mandian & cucian
• ruang khas untuk susunan pinggan mangkuk harian
• ruang khas untuk stok inventori makanan yang belum dibuka
• ruang khas untuk kuali & periuk
Bahkan beberapa perincian ringkas bagi menghidupkan mood ‘’farmhouse’’ di dapur. Meskipun tidaklah mewah, saya sudah cukup gembira dengan keadaan ruang dapur saya sekarang. Segala keperluan mencukupi dan terlihat sempurna bagi keperluan kami berdua.

Kitchen stove rack ini saya gunakan dua set dan diletakkan bersebelahan, satu saya jadikan tempat memasak dan satu lagi saya jadikan preparation area. Meskipun harganya cuma RM 70.00 satu, dibawahnya ada jaring yang membolehkan susunan periuk, kuali, kitchen utensils dan stok makanan kering yang belum dibuka. Tutupkan dengan skirting jadi semuanya akan nampak kemas dan teratur. Kain skirting pula hanya membaluti ruangan depan dan tepi rak, tidak di bahagian belakang bagi memudahkan kerja pembersihan. Kain ini dibeli pada harga yang sangat murah tidak sampai RM 50.00 pun kerana ianya kain ‘’reject’’ dari kilang tapi saya beli dan lihatlah hasilnya setelah siap dijahit. Upah jahit kain skirting begini pula dikira menggunakan kiraan kaki jadi harganya tidak sampai RM 100.00. Sungguh berbaloi pada saya.

Untuk hidupkan lagi konsep ala ala ‘’farmhouse’’ kononnya,saya tampal kepingan vinyl dari Eco Shop sahaja di atas table top supaya ada finishing rustic looks seakan kayu.Gam extra diperlukan agar kepingan vinyl tak lekang kerana air dan haba. Setakat yang saya guna, ianya tidak licin dan mesti dibersihkan terus selepas memasak.Option ini terpulang pada pilihan masing-masing, kalau nak plain besi sahaja tak ada masalah.

Rug tebal di lantai pula tidak digunapakai secara harian – hanya sesekali apabila tetamu datang berkunjung. Saya beli di lambakan bundle Pasar Rabu Ayer Hitam Johor, harganya cuma RM 40.00 dan sangat sesuai dengan tema dapur saya. Kainnya yang tebal, tidak licin dan saiznya juga besar. Info tambahan: Gunakan anti slippery pad tambahan sekiranya perlu pada bahagian bawah supaya rug setiasa kemas dan terletak elok, sentiasa pilih material yang tepat bagi mengelakkan risiko kemalangan & kecederaan di dapur

Bersebelahan dapur memasak disediakan troli beroda tiga tingkat dengan setiap satunya mempunyai fungsi tersendiri. Aras 1 diletakkan bekas bagi ‘’food garnishing’’—senang lepas masak boleh terus tabur, aras 2 bahagian plastik sampah dan aras 3 dimuatkan roll tisu dapur. Barangan ini pasti saja memudahkan kerja pembersihan semasa atau selepas memasak.

Penggunaan wallpaper jenis PVC berwarna putih di dapur adalah disengajakan kerana saya mahu backsplash ala rumah mat salleh. ‘’Tak susah ke nak bersihkan?’’—Sejujurnya tak ada masalah pun. Material PVC menjadikan semua kesan memasak senang dibersihkan, selepas siap kemaskan sahaja menggunakan kitchen wipes. Saya juga alert dengan post yang dimuatnaik oleh Public Health Malaysia yang menyatakan penggunaan wallpaper di dapur adalah tidak disarankan lebih-lebih lagi apabila peralatan elektrik dibalut.

Saya secara individu bersetuju dengan fakta ini kerana ianya melibatkan keselamatan seisi rumah. Suka saya suggestkan pada Tuan/Puan, pemilihan wallpaper yang lebih sesuai digunakan di bahagian backsplash biarlah sekurang-kurangnya dari material jenis PVC kerana ianya bersifat waterproof, oilproof dan heat resistance. Sekiranya mempunyai budget lebih dan masih mahu menggunakan wallpaper kerana tertarik dengan coraknya yang pelbagai, ada pilihan tempered glass di pasaran yang boleh dipasang pada backsplash namun kerja pemasangannya agak rumit dan memerlukan alatan khas seperti silicone glass sealent. Apa pun akhirnya,terpulanglah pada bajet dan pemikiran rasional anda.

Ketiadaan gas hood pula tidak menjadikan dapur saya berbau hapak kerana pengudaraanya baik. Tambahan pokok indoor jenis ‘Spider Plants’ (chlorophytum) di kawasan memasak pula sangat baik bagi ‘’air circulation’’ sesuatu ruang. Oleh itu, ianya sengaja disangkut sebagai ‘’air cleanser’’ semulajadi di dapur. Pasu tembikar berukir ringkas siap dengan tali yang menampung tumbuhan semulajadi ini saya beli di Bundle Serbaneka, harganya hanya RM 10.00. Berbaloi kan?

Tak ada almari dapur untuk simpan barang ? – Tak ada masalah ! Disebabkan tiada ruang penstoran, saya gunakan empat buah rak Hyllis bersaiz besar dari Ikea yang harganya RM49.90 satu.Saya ciptakan ruang seperti open pantry. Semua alatan memasak dan barangan kering seperti tepung,botol sos,kicap,beras serta rempah ratus saya susun mengikut kategori di situ.

‘’Elehh ko belum ada anak kecik boleh la dik, kalau anak akak habis terbalik dikerjakannya nanti’’—taip Kak A bukan nama sebenar pada ruangan komen. Mari saya beritahu, sebelum saya beli, saya akan study material ni kukuh ke tidak, di mana saya akan letak andai kata saya berpindah ke rumah sendiri nanti? Untuk makluman Tuan/Puan, Hyllis ni ketahanannya boleh menampung sehingga 25 KG setiap unit.Direka khas untuk kegunaan dalam dan luar rumah pula. Material jenis galvanized steel yang digunakan memang berkualiti dari review dalam dan luar negara yang saya baca. Di belakang Hyllis juga terdapat lubang kecil yang boleh di drill pada dinding misal kata takut rak ini terbalik.

Kak B pun menambah di ruangan komen,katanya : ‘’Macam mana kalau budak budak selongkar barang tu,kan dah berterabur ?’’— jangan risau, Ikea datangkan juga Hyllis ni dengan sarung (seakan baju) yang boleh dibeli berasingan sekiranya dirasakan perlu. Fuh penat explain. Okay mulai hari ini saya mohon semua undi saya sebagai jurucakap baru pada produk Ikea hahaha.

Pokok pangkalnya, cara sebegini mungkin tidak sesuai pada semua keadaan rumah. Suka saya ambil semula kata kata seorang ibu anak lima di group sebelah ” bila kita create rumah kita,ia sesuai dengan kita.Apa pulak buat rumah sesuai dengan org lain.” – jadi apa yang kita rasa sesuai, boleh buat. Tak sesuai, tinggal saja dan tak perlu buat.

“Eh rak ini bercahaya ke?”- Ya benar, mari saya ceritakan.Walaupun saya promote rak Ikea dan Shoppe di hampir setiap caption, saya takkan lupakan Eco Shop di mana segala-galanya idea deko kita sebagai rakyat marhaen boleh direalisasikan.

Di setiap tingkat rak Hyllis ini saya tambahkan lampu viral yang harganya cuma RM 2.10. Ianya akan melekat kukuh kerana ada alat penggantung (magnet& double sided pelekat Velcro) di belakang lampu. Beginilah keadaan rak di open pantry saya apabila semua lampu ditutup pada waktu malam. Terang kan ?

Ini satu idea yang pasti memudahkan kebanyakkan ibu-ibu di rumah. Meskipun tidak ada built in cabinet downlight, kita tak perlu lagi berdepan dengan masalah gelap dalam dalam kabinet bila malam,nak bancuh air pun tak nampak.

Ini ruangan sinki saya. Awas bawang rangers ! Sebelum taip apa apa, baca dulu ni dan buka minda anda ya. Kawasan sinki saya TIDAKLAH DIHIAS DENGAN JAMBANGAN BUNGA sebegitu pada hari biasa. Inilah yang kita namakan – for Instagram purpose hahaha. Selepas dah ambil gambar dan memberi effect farmhouse sink versi bajet yang saya inginkan, saya terus sun dried jambangan ini di luar rumah bagi kegunaan projek deko seterusnya iaitu di bilik tetamu. Saya beritahu awal awal, bimbang akak-akak semua tak faham apa motif bunga sejambak di situ, menimbulkan pertanyaan lalu meninggalkan komentar kurang enak untuk dibaca kemudian account anda akan di block oleh saya. Hahaha.

Baiklah, balik kepada cerita asal,kalau kawan kawan perhatikan dengan teliti,padanan rug di lantai saya samaratakan dengan warna langsir yang dibeli di Daiso sebanyak tiga helai, jadi harganya hanya RM 17.70.Di belakangnya ada dua keping day curtain yang dibeli di jualan longgok bundle berharga RM 2.00 sahaja. Jadilah tu tingkap ala-ala farmhouse versi bajet ciput. Pastikan juga langsir yang digunakan di dapur tidak dekat dengan kawasan memasak (sumber api), membolehkan pengudaraan serta pencahayaan yang baik dengan menggunakan material yang betul bahkan dilaraskan dengan labuh yang sesuai.

PS : Sekiranya ada bajet lebih/tinggal di rumah sendiri, pemilihan “blind curtain” lebih praktikal berbanding kain langsir untuk digunakan di dapur.

Peti ais pula tidak berada di kawasan dapur tetapi di ruangan ruang tamu kedua yang bersebelahan sahaja dengan dapur. Tidaklah menyusahkan bagi saya kerana saya selalu keluarkan terus bahan masakan dan dibawa ke dapur sebelum memulakan kerja memasak. Semua bahan untuk buat “rumah” di dalam peti ais ini saya beli di Eco Shop sahaja dan susun ikut apa yang ada…

Saya hack magazine holder RM 2.10 sebanyak 4 buah untuk dijadikan ruang isian makanan mengikut keperluan dapur saya. Bekas penstoran berpenutup yang bertangkai dibeli pada harga RM 2.10 pun saya gunakan untuk simpanan cili boh dan peeled garlic supaya baunya yang kuat tidak mencemari keseluruhan peti ais. Slim tray pula dari Eco Shop juga saya hack sebagai tempat simpanan produk tenusu atau soya seperti tempeh,tauhu dan sebagainya. Bekas tersebut boleh didirikan / dibaringkan mengikut kesesuaian ruang yang ada. Kesemua label sticker pun dibeli dari Eco Shop (satu pack ada 30 jenis sticker label kosong) pun berharga RM 2.10. Total yang perlu keluar bagi susunan yang teratur ? RM 16.80…kurang dari RM 20.00. Sayuran hijau dalam tray di bawah saya alaskan dengan drawer sheet jenis kalis air jadi tak merumitkan kerja pembersihan sekiranya ada sayur berakar/mejadi rosak sebelum penggunaan.Bila semuanya teratur, kerja memasak pun akan jadi lebih cepat.

PS: simpanan susu dan telur sebaiknya disimpan pada belah dalam peti ais,bukan di bahagian pintu kerana suhu sejuk disitu lebih konsisten dari seberang perubahan. Selalu ambil inisiatif untuk membaca dan tahu tentang keselamatan makanan kerana semuanya bermula dari dapur rumah kita sendiri.

Susunan ringkas bahan basah di dalam bekas berpenutup dengan label di ruangan sejuk beku. Meskipun ruang ini agak terhad, susunan begini mampu memuatkan seekor ayam, sebekas isi ayam, pelbagai bekas dengan isi haiwan laut seperti udang dan sotong, paru lembu, dua bekas ais krim berperisa dan daun masakan yang disejukbekukan. Sekiranya berkesempatan, susunan barang basah bagi portion sekali makan adalah lebih baik bagi proses nyahbeku.

Buat anda khususnya peminat setia siri animasi kartun Spongebob Squarepants pasti akan sukakan idea hiasan akuarium ikan seperti ini. Mana tidaknya, lihat sahaja lah set replika bertemakan siri animasi kartun hidupan laut ini jika dijadikan sebagai hiasan akuarium ikan di rumah anda.

Dengan adanya set replika kediaman milik watak karakter Spongebob yang berbentuk buah Nanas serta kediaman rakannya iaitu Squidward sebagai hiasan akuarium ikan, pastinya peminat setia siri animasi kartun ini berasa amat teruja dan gembira.

Bukan itu sahaja, turut terdapat juga set replika yang berbentuk restoran Krusty Krab serta patung watak karakter yang lain seperti Mr.Krab, Sandy, Patrick Star dan Gary! Menarik kan?!

Jika anda mahu mendapatkan set replika yang bertemakan siri animasi kartun Spongebob Squarepants untuk hiasan akuarium ikan di rumah, anda boleh sahaja mendapatkannya dengan membuat pembelian secara dalam talian.

Foto: Facebook Pemburu Tiket Murah

Oleh kerana kita semua menghabiskan lebih banyak masa di rumah sambil menjalankan rutin harian kita, tempat tinggal kita telah menjadi nadi kehidupan kita. Untuk membiasakan diri dengan cara hidup baru, penting untuk memastikan persekitaran rumah kita terus memenuhi keperluan masa depan yang pelbagai fungsi. Dengan menyuntik rasa segar dengan penyelesaian yang tepat, kita akan dapat memanfaatkan ruang di rumah kita secara kreatif sambil mencari fungsi yang lebih besar di dalamnya.

Untuk memberikan penjimatan yang lebih besar kepada rakyat Malaysia, IKEA kembali dengan potongan 50% untuk pembelian di atas talian. Semasa penghantaran trak hanya RM10 untuk penghantaran bungkusan. Menawarkan barang keperluan yang berpatutan untuk setiap bahagian kediaman, berikut adalah beberapa inspirasi dan penyelesaian pantas untuk menghidupkan semula ruang di dalam kediaman anda.

Tunggu apa lagi jom shopping!


Cara Hilangkan Kesan Warna Luntur Pada Pakaian Dengan 3 Langkah Ini

Kadangkala apabila terlalu penat, kita terlepas pandang ataupun lupa mahu mengasingkan pakaian putih dengan yang berwarna. Sudahnya, warna luntur pada baju putih dan mungkin tidak boleh dipakai lagi. Tetapi, sebelum anda buang baju yang terjejas itu, cuba dahulu beberapa tip IMPIANA ini mudah-mudahan ia dapat mengembalikan keaadan asal pakaian tersebut.

1. Rebus pakaian
Merebus pakaian yang terkena warna luntur sejurus selepas anda menyedarinya akan mengurangkan risiko warna tersebut untuk kekal pada pakaian. Lagi cepat, lagi bagus.
tetapi bergantung pada jenis material pakaian juga. Jika jenis yang nipis dan kurang tahan, lebih baik anda rendamkan sahaja dalam air panas selama beberapa minit.

2. Perahan lemon/limau

Selain itu, boleh juga cuba untuk rendamkan pakaian terjejas kedalam campuran air panas dengan perahan lemon. Bergantung pada tahap kerosakan yang berlaku, perahan lemon perlulah dibancuh sesuai dengan kekotoran.

3. Bahan peluntur

Letakkan 1 sudu sabun basuh baju kedalam baldi kemudian isi air mengikut kesesuaian. Ambil peluntur sebaiknya yang berperisa lemon, dan tuang sebanyak 5 penutup botol kedalam baldi tadi.Kacau campuran sehingga rata dan rendamkan baju terjejas kedalam baldi tersebut. Biarkan sekurang-kurangnya untuk beberapa jam sebelum dibasuh dan dibilas.

Variasi sofa yang ada memberikan alternatif terbaik untuk disesuaikan dengan gaya kediaman pilihan. Rekaan sofa yang unik dengan cetusan warna menyerlah akan membantu menaikkan seri sesebuah ruang. Sofa yang diletakkan di ruang tamu menjadi lokasi utama penghuni kediaman dan tetamu yang hadir. Di sinilah tempat berkumpul dan bersosial, jadi sofa perlu memiliki ciri tahan lama dan memberikan keselesaan maksimum.

Agar tidak salah membuat pilihan, ikuti tip ini sebelum anda membeli sofa:

2. Sesuaikan dengan tetapan gaya dekorasi keseluruhan ruang dan tempat sofa akan diletakkan. Jika untuk ruang keluarga, pilih sofa dengan kusyen lembut dan tebal. Sofa untuk ruang tamu formal pula mestilah sesuatu yang tampak lebih eksklusif.

3. Ambil perhatian pada bentuk sofa. Ketika duduk, tapak kaki anda harus menjejak ke lantai dan tidak tergantung. Begitu juga dengan kedalaman sofa. Ia haruslah tidak tenggelam apabila anda duduk atau terlalu keras dan memberikan keselesaan pada seluruh tubuh.

4. Pilih sofa dengan fabrik pelbagai warna dan corak untuk mengelakkan ruang tampak bosan.

5. Sofa kulit adalah pilihan terbaik untuk penggunaan dalam jangka masa yang panjang. Ia mampu bertahan lama, selain cantik dan berbaloi dengan wang ringgit yang dilaburkan.

Ada beberapa tempat ni memang kita selalu terlepas pandang bila waktu mencuci. Impiana kongsikan ‘spot’ yang biasanya kita tak ambil remeh.

1) Bakul Baju
Kita selalu lupa peranan bakul baju ni sebenarnya mengangkut baju-baju kita yang bersih tapi bila bakul kotor, bagaimana keadaan baju kita sebenarnya? Cukup sekadar sentiasa mengelap bakul ini dengan span basah dan biarkan ia kering.

2) Mentol Lampu
Semasa kita sibuk mencuci ‘frame‘ lampu, sebenarnya kita lupa mentol dalam lampu tersebut. Sebenarnya mentol lampu ini lagi banyak mengumpulkan kotoran dan habuk-habuk luar.

3) Bekas pisau
Bakteria dan kotoran boleh memasuki lubang-lubang tempat penyimpanan pisau yang sering kita gunakan.Oleh itu, nak selamat kita wajib bersihkannya at least sebulan sekali dengan merendam bekas pisau di dalam air panas.

4) Tilam
Apabila anda menukar cadar, jangan lupa untuk membersihkan sekali tilam. Hanya dengan menaburkan BAKING SODA untuk 15 minit dan kemudian vacuumnya semula, bau dan beberapa kotoran akan hilang.

5) Sofa
Banyak bakteria dan kotoran yang berkumpul pada sofa yang kita tak pernah tahu. Jadi apa yang kita perlu buat, ialah dengan menabur baking soda seperti di atas dengan membersihkannya semula selepas 20 minit .

6) Remote control, Keyboard Komputer, Handphone dan barang elektronik yang sering dipegang
Paling penting sebelum mencuci, buka dan keluarkan bateri dari barangan ini terlebih dahulu. Cuci dan bersihkannya dengan menggunakan cotton pad atau cotton bud yang di basahkan dengan cuci di celah-celah barang tersebut.

7) Stering Kereta
Spray dan cucikan sahaja dengan menggunakan tuala basah. Ini dapat mengurangkan bakteria dari hinggap di steering yang selalu kita sentuh.

8) Tombol Pintu
Basahkan tuala dengan cuka dan gosokkan pada setiap tombol pintu di rumah. Cuka berperanan menanggalkan kesan degil kotoran pada besi.


Tilam Jadi Rumah Pepijat? Jangan Buang Dulu Lakukan Teknik Basmi Berkesan Ini

Tahukah anda apa itu pepijat? Pepijat atau hama tilam merupakan mimpi ngeri buat semua penghuni rumah. Jadi mari kita kenali musuh anda ;

Jika sekali rumah anda telah diserang makhluk perosak ini, memang amat susah untuk hapuskannya. Pepijat katil boleh hidup dalam apa jua keadaan. Badan yang leper membolehkan mereka untuk masuk ke celah-celah dan lubang-lubang kecil pada perabot serta tilam. Walaupun pepijat tidak membawa penyakit merbahaya, mereka meninggalkan kesan merah yang amat gatal daripada gigitan yang boleh membangkitkan perasaan tidak selesa dan amat mustahil untuk tidur dalam keadaan gatal-gatal sebegitu.

Tetapi tunggu dulu! – sebelum anda buang tilam yang telah dijangkiti pepijat, ikuti langkah ini ;

LANGKAH 1

Buat pemeriksaan secara menyeluruh untuk mencari kawasan yang bermasalah. Pepijat katil biasanya boleh ditemui berhampiran dengan kawasan tidur anda. Sukar untuk terima kenyataan ini, tetapi manusia (dan haiwan) adalah sumber makanan mereka! Mulakan dengan katil anda, periksa semua sarung bantal, tilam dan di sekitar bingkai katil. Jangan lupa periksa juga perabot yang terletak berdekatan, seperti meja sisi katil dan kusyen pada sofa.

Apa yang perlu dicari semasa proses pemeriksaan :

Selepas mengenalpasti kawasan bermasalah, segera rancang pelan kawalan menghapus pepijat. Dan jika anda tinggal di rumah sewa, maklumkan pada tuan rumah, terutamanya jika perkara ini menjejaskan kawasan kejiranan.

LANGKAH 2

Mulakan proses penyingkiran pepijat katil. Untuk menangani kes-kes serius, terdapat banyak rawatan kimia yang kasar dan merbahaya. Tetapi sebagai alternatif menggunakan bahan yang lebih selamat, anda boleh pertimbangkan salah satu cara ini. Pindahkan barang yang diserang pepijat kedalam beg plastik supaya ia tidak merebak ke kawasan lain sebelum memulakan langkah penghapusan dengan bahan-bahan dibawah ;

Haba : Ambil kesemua kain pelapik katil serta bantal termasuk yang berada disekitar katil dan perabot dan masukkan ke dalam mesin basuh. Gunakan air bersuhu panas sehingga 70 darjah celcius dan tetapkan kitaran selama lebih kurang 45 minit. Setelah selesai, masukkan pula kesemuanya kedalam mesin pengering selama 30 minit pada tetapan yang tinggi. Ini akan membunuh mana-mana telur pepijat yang bersembunyi di dalam linen anda.

Beku : Masukkan item yang dijangkiti ke dalam beg plastik dan letakkan beg tersebut dalam peti sejuk sekurang-kurangnya selama 10 jam. Suhu yang rendah higga tahap beku juga boleh membunuh pepijat.

Baking Soda: Tuangkan baking soda ke dalam mangkuk dan gunakan berus cat untuk menyapu soda kekawasan yang mungkin didiami pepijat. Ratakan juga pada katil dan biarkan selama seminggu sebagai usaha untuk membunuh pepijat dan telurnya

LANGKAH 3

Vacum keseluruhan kawasan dengan teliti bagi memastikan pepijat benar-benar sudah dihapuskan. Vakum kesemua tempat sekitar katil dan perabot anda dengan kuat di kesemua lapisan, lipatan, celahan dan retakan yang ada. Selepas vacum, segera bawa keluar dari rumah kandungan vakum tersebut untuk dibuang di luar rumah. Jangan lupa curahkan air panas mendidih pada sisa vacum yang dibuang tadi.

Lakukan aktiviti ini sekerap yang mungkin sehingga tiada lagi pepijat yang selamat.

LANGKAH 4

Selepas sesi penghapusan pepijat katil, jangan lupa dengan langkah-langkah pencegahan.

Jika perkara ini terlalu berat dan memudaratkan anda sekeluarga, dapatkan bantuan dengan menghubungi pihak yang lebih professional. Semoga berjaya!

Peralatan di dapur bukan sekadar ikut suka hati letak hingga ‘makan’ banyak tenaga elektrik. Ruang dapur bukanlan sekadar ruang untuk memasak sahaja tetapi ruang terapi untuk para isteri. Maka sebab itulah reka bentuk dapur memainkan peranan penting supaya aktiviti memasak dapat dijalankan dengan keadaan pengudaraan yang baik.

1. Dapur yang baik jadikan isteri kita selesa dan masak dengan penuh kasih sayang. Resepi walau ‘campak campak’ boleh jadi sedap bukan kepalang.

2. Mesti ada ruang tingkap untuk pencahayaan masuk ke dapur kita, semakin banyak cahaya. Semakin luas rasanya.

3. Tingkap juga sebagai sumber pengudaraan, biar semua bau dan udara mengalir keluar.

4. Lantai mengunakan jubin atau kayu yang tidak mudah licin dan tergelincir ketika basah.

5. Jika tingkap tak cukup luas mesti ada serombong asap, jika tidak bau kari akan melekat hingga ke kusyen dan tv kita.

6. Beli alatan dapur yang kita guna bukan untuk bergaya, oven jarang digunakan tetapi cantik untuk bergaya didapur.

7. Pilihlah skima warna neutral kerana ia akan tahan lama menawan kita.

8. Fahami prinsip golden triangle di dapur iaitu antara sink, dapur memasak dan peti sejuk semua ini dalam kedudukan yang betul agar mudah kerja. (Rujuk gambar)

9. Pastikan kitchen top dari kekemasan yang keras dan tahan lama, banyak aktiviti lasak berlaku diatas permukaan kabinet ini.

10. Kita hanya perlukan satu dapur sahaja, tidak perlu ada dua. Dry kitchen (dapur kering) bukan budaya kita. Dapur kita masak kari, sambal belacan, kemas bagi cantik tetap menawan selepas digunakan.

Dapur ini kelihatan kemas dan cantik, tetapi dapur bukan perlu cantik tetapi berfungsi dengan baik dan selamat buat penghuninya. Dapur yang baik akan buat penghuninya selesa bekerja, jimat tenaga, selamat dan berada pada tahap kebersihan yang tinggi.

Saya jumpa foto ini tentang kedudukan peralatan dapur. Terdapat beberapa perkara yang dianggap ‘kurang baik’ dilakukan oleh jurureka dalaman atau tukang dapur ini. Boleh jadi juga, ini kehendak tuan rumah.

*Kedudukan dryer, peti sejuk dan mikrowave tidak boleh selari begini.

*Dua peralatan yang menghasilkan haba panas (mikrowave dan dryer), mengapit peralatan yang menghasilkan haba sejuk (peti sejuk).

*Peti sejuk juga sebaiknya memiliki pengudaraan (ventilation) bagi setiap sisi agar udara kipas dari peti sejuk tidak terperangkap dan memerlukan banyak tenaga. Bila semua ini berlaku, peti sejuk akan menekan banyak tenaga sebab ‘jirannya menghasilkan haba panas’. Ia akan menjadi tidak jimat tenaga dan akan cepat rosak.

Tidak dinafikan, apabila tilam katil sudah lama digunakan pasti ada kesan kekotoran yang melekat dan sukar untuk dibersihkan. Jika mahu dicuci dengan cara biasa, anda akan berdepan dengan masalah kesukaran untuk mengangkat tilam keluar untuk mencucinya.

Tetapi kini, anda tidak perlu berasa bimbang dan khuatir kerana sudah ada kaedah mudah untuk mencuci kesan kekotoran pada tilam pada anda, nak pula yang sudah berpeta dan mengelikan.

Untuk pengetahuan anda, sebenarnya kini ada cara yang mudah untuk mencuci kesan kekotoran pada tilam anda hanya dengan menggunakan satu bahan pencuci sahaja. Jadi sudah pasti ia memudahkan kerja mencuci anda.

Anda disarankan untuk mencuci tilam anda dengan bahan pencuci ‘Multi Purpose Foam Cleaner’ ini. Bahan pencuci ini sangat mudah untuk digunakan dan anda boleh mengikut cara pembersihan seperti di bawah.

Lihat hasilnya, ternyata sangat menakjubkan dan permukaan tilam katil anda terlihat bersih tanpa sebarang kesan kekotoran. Betul tak? Selamat mencuba!

Sumber: Facebook Pemburu Tiket Murah

TIPS RUMAH KEKAL KEMAS WALAUPUN ADA BABY

Kita selalu hairan kenapa ada rumah rakan dengan anak kecil nampak kemas dan bersih sedangkan kediaman kita pula hanya kelihatan teratur seketika saja sebelum bersepah semula.

Sebenarnya pemilik rumah yang sentiasa kemas ini bukanlah melakukan kerja membersih dan mengemas seluruh rumah setiap hari.

Sebaliknya mereka hanya melakukan beberapa kerja di bahagian tertentu untuk memastikan rumah kelihatan rapi dan bersih sentiasa.

Kekemasan dan kebersihan rumah adalah perkara penting yang perlu dittikberatkan meskipun kita mempunyai anak kecil dirumah. Hal ini kerana rumah yang bersih dan kemas menjamin keselesaan sekeluarga dan boleh menghindarkan dari bahaya serta penyakit.

Lakukan 5 perkara ini setiap hari dan anda akan dapat hasil yang sama.

1. Kemas katil
Kemas katil dan bilik anda sebaik bangun tidur. Celik je mata terus lipat selimut tu jangan tinggal macam tu je. Selimut lah benda paling penting untuk katil kelihatan kemas.

2. Selepas basuh baju terus lipat
Pakaian yang tidak diurus dengan baik selalu jadi punca rumah nampak bersepah. Jadi jangan biarkan baju kotor bertimbun dan jangan juga biar baju yang sudah kering dalam bakul tinggi menggunung. Setiap kali selesai membasuh terus lipat pakaian yang kering dan masukan dalam almari.

3. Jangan biar singki penuh
Sama juga dengan pinggan mangkuk, jangan biar ia memenuhi singki. Basuh pinggan setiap kali selepas makan.

4. Pastikan kaunter dapur sentiasa bersih

Selepas basuh, terus susun pinggan mangkuk, kuali dan periuk di tempatnya. Simpan juga baki lauk pauk dalam bekas berpenutup bukan di atas pinggan. Buang sampah setiap kali bakul penuh. Jangan smpai berulat sudah hehehe.

5. Kemas ruang tamu tengah hari dan malam
Ruang tamu memang jadi tempat permainan anak, bantal kecil akan bertaburan begitu juga mainan mereka. Anda memang perlu mengemaskannya paling kurang dua kali sehari. Sekali, menjelang tengah hari dan kali kedua sebelum tidur supaya sebaik celik mata pagi hari anda melihat ruang tamu yang bersih dan kemas.


Akibat Tidak Pernah Cuci Mesin Basuh, Kain Baju Yang Dicuci Akan Berbau Hapak!

Masihkah anda ingat bila kali terakhir anda mencuci mesin basuh anda sebelum? Atau anda tidak pernah mencucinya sebelum ini?

Tahukah anda, sekiranya anda tidak pernah mencuci mesin basuh anda ia boleh menyebabkan pakaian anda berbau hapak dan busuk meski telah dicucikan.

Jadi, anda amat disarankan untuk mencuci mesin basuh anda menggunakan bahan pencuci ‘Dettol Washing Machine Cleaner’ untuk menyelesaikan masalah tersebut.

Apa yang anda perlu lakukan adalah masukkan cecair pencuci tersebut ke dalam mesin basuh anda. Kemudian, pilih mod ‘drum cleaner’ atau ‘soak’.

Setelah itu, biarkan ia terendam semalaman sebelum ia dibersihkan. Anda memang disarankan untuk melakukan kerja pembersihan mesin basuh ini sebanyak dua kali sebulan.

Selain membuatkan mesin basuh anda berbau wangi, ia juga boleh membuatkan ruang dalam mesin basuh anda tampak lebih bersih.

Antara kelebihan lain menggunakan cecair pencuci mesin basuh ini:

– Mengurangkan bau hapak pada mesin basuh

– Cecair mempunyai bau lemon yang harum.

– Menjadikan kain anda lebih bersih.

– Bau detergen/pelembut kain lebih melekat pada pakaian.

– Membantu menanggalkan habuk yang hinggap dalam mesin basuh

– Membunuh 99.99% bakteria.

– Bantu memanjangkan hayat mesin basuh juga.

Sumber: Facebook Rahsia Kahwin Muda

1. Buka skru di empat penjuru pada bahagian penutup atas badan mesin basuh

2. Buka klip tepi drum

3. Tanggalkan topi yang ada pada bahagian dalam drum.

4. Buka skru di dalam tempat yang kita buka tudung tadi

5. Cabut plastik lantai dalam drum tadi

6. Buka skru di bahagian bawah drum pula, tapi harus hati-hati takut terpatah sebab skru di dalam tempat ni biasa dah berkarat dan ketat. Nak mudah gunakan pelincir atau semburan anti karat

7. Kondisi drum apabila dikeluarkan penuh kotoran

8. Sental keseluruhan body drum dengan berus lembut

9. Dah bersih, boleh lah pasang semula

Menghias dan mendekor kediaman merupakan terapi bagi sesetengah orang. Selain perabot dan aksesori lain, kita juga boleh penuhi ruang kediaman dengan tumbuhan hijau yang memberikan banyak mafaat buat penghuni.

Namun, ada yang masih skeptikal dan tidak mahu mengambil risiko kerana khuwatir tumbuhan akan layu dan mati.

Antara penyebab utama tanaman indoor mati termasuklah cara menyiram yang salah ataupun kerana kurang pencahayaan.

Jadi kali ini IMPIANA akan senaraikan 7 jenis tanaman indoor yang low maintenance agar mudah untuk pemilik menjaganya

1. Areca Palm

2. Boston Fern

3. Chinese Evergreens (Aglaonema Plant)

4. Dracaena Fragrans (Corn Plants)

5. Monstera Deliciosa (Cheese Plant)

6. Golden Pothos (Money Plant)

7. Sansevieria (Snake Plant)

Sumber gambar : Google

Kebiasaanya, ladang buah-buahan akan menggunakan baja kimia untuk menggalakkan tumbesaran dan racun kimia bagi mengelak serangga perosak seperti lalat buah dan kumbang. Tapi untuk anda yang ada dusun atau kebun buah sendiri, takkan lah bahan kimia juga menjadi pilihan anda? Apa kata kita berubah kepada sesuatu yang lebih organik dan semulajadi demi menjamin kesihatan yang baik.

Baja organik ini telah diamalkan oleh pekebun Thailand sejak dahulu lagi untuk mendapatkan hasil buah yang oversize. Lagi pun, untuk hasilkan baja buah oversize ini tidak memerlukan bahan yang rumit dan banyak. Berikut resepi untuk hasilkan baja buah oversize.

Bahan-bahan:
3 Kg batang pisang
1 Kg gula merah/molasses
1 botol kecil Yogurt/yakult

Cara-cara:
1. Pastikan anda pilih batang pisang yang masih belum berbuah dan buangkan 2-3 lapis kulit utama. Hiris empulur batang pisang menjadi saiz kecil
2. Masukkan empulur yang telah di hiris tadi di dalam beaks perapan dan masukkan gula merah berserta yougurt
3. Gaul rata keseluruhan bahan dan tutup rapat sebelum di peram untuk tempoh 7 hari
4. Selepas 7 hari perapan, tyapis dan simpai cecair atau baja yang dihasilkan di dalam botol kedap udara

Cara guna:
Campur 50ml cecair atau pati baja bersama 20 liter air tanpa klorin. Semburkan baja organik batang pisang ini pada keselurhan pokok terutamanya bahagian daun sehari sekali sama ada di waktu pagi atau petang.


Wanita Ini Buat Bekas Hidroponik Guna Besen Kedai RM 2, Ini Hasilnya

Nak berkebun atau bercucuk tanaman tak semestinya perlu modal yang banyak dan peralatan khas. Macam sistem tanaman sayur guna hidroponik. Satu bekas yang mampu memuatkan 20 hingga 30 pokok pun harganya dah RM20-30. Sekarang ni pulah dah tren pakai paip PVC. Nampak macam murah sebab Boleh DIY sendiri. Tapi hakikatnya, paip PVC tu pun harga sebtanag dah berapa puluh ringgit.

Jom berkebun. Mari sini kita nak ajar buat bekas hidroponik. Jimat duit poket suami aku. Dah tak payah fikir nak beli sayur. kalau ada jumpa atau beli air dalam cawan plastik jangan buang. Boleh buat bekas tanam hidroponik. Tak guna bekas-bekas khas.

Bahan-bahan:

Cawan plastik terpakai
Tray atau besen empat segi kedai RM 2
Polyform beli dekat kedai alat tulis RM 2
Span basuh pinggan (sebagai pilihan boleh guna sabut kelapa siap proses)
Tali mop atau kain perca
Benih sayur
Baja AB

Cara-cara:

1. Potong polyform ikut saiz tray RM 2 tadi

2. susun cawan atas polyform tersebut untuk menentukan jarak dan ukuran lubang untuk letak cawan yang perlu disediakan.

3. Potong lakaran yang telah disediakan dengan menggunakan pisau

4. guna gunting dan buat lubang sedikit pada bucu cawan

5. Dah siap lubang di kanan dan kiri boleh masuk kain atau tali mop

6. Susun cawan atas polyform yang telah di tebuk tadi

7. Potong span basuh pinggan berukuran 1×1 inci dan potong sedikit sebagai ruang tanaman

8. Basahkan span sepenuhnya dengan baja AB dan semai biji benih atau masukkan anak pokok pada bahagian belahan yang telah disediakan

9. Masukkan ke dalam cawan dan bancuh kan baja AB Ke dalam besen.

Di musim PKP ini ramai yang banyak masa untuk cantikkan rumah. Begitu juga dengan Mohd Haffez Hanip (panggilan Afiy Hanip) dan isteri Ungku Nurshahfarina Ungku Abdul Rafar ini telah menghasilkan sebuah ‘accent wall‘ atau dinding tumpu untuk kediaman mereka. Pasangan yang dikurniakan dua orang cahaya mata ini dapat menghasilkan accent wall yang cukup mengujakan ramai peminat dekor diluar sana. Jom kita dengan kisah sebalik DIY dinding tumpu ini.

“Tercetusnya idea untuk projek DIY accent wall ini adalah untuk buat suasana rumah nampak lebih cantik dan minimalis. Selain itu saya sendiri ingin mencuba benda baru and jadikan inspirasi kepada orang ramai di mana konsepnya adalah hiasan ala bangsawan dengan bajet ekonomi. Idea dan permintaan ini juga tercetus drpd isteri sendiri juga, Ungku Nurshahfarinah, kata Afiy.

Tambahnya lagi, trend wainscotting juga ada di dalam radar idea saya untuk buat hiasan dinding tetapi saya cuba mencari sesuatu yang lain dari yang lain. Saya juga ada membuat rujukan dan akhirnya dapat inspirasi accent wall ni daripada laman facebook Tukang Apa Hari Ini dan rujukan idea accent wall dari google.

Keseluruhan projek dibuat secara DIY ( Do it yourself ) dimana semua barang dan peralatan dibeli sendiri dari. Seperti peralatan kayu saya ada beli sendiri di kilang kayu sebab boleh pilih kayu yang lebih cantik dan berpuas hati dengan jenis kayu yang dipilih. Kos barangan yang dibeli dalam RM 210 sahaja. Kalau Pereka hiasan dalaman pasti kos berlipat kali ganda dan tersasar dari konsep hiasan mampu milik.

Peralatan asas yang perlu ada :-

1. Kayu yang siap diketam dan dipotong. Saiz panjang 8 kaki tebal 10mm (depends pada keperluan masing2)

2. Gam kayu

3. Muskin tape

4. Pita pengukur

5. Pensel penanda

6. Tangga

7. Cat Kansai Paint Deer Skin

8. Gergaji mata halus

Afiy hanya ambil masa dalam seminggu untuk proses mengukur, memotong dan melekatkan kayu pada dinding untuk struktur accent wall. Kemudian proses mengecat dalam 3-4 jam

Saya harap hasil Accent Wall DIY ini dapat memberikan inspirasi kepada orang ramai untuk berkarya menghias kediaman masing. Aktiviti ini juga boleh jadi aktiviti sihat keluarga di musim PKP dimana masa terluang di rumah lebih banyak.

Impiana lihat sekarang bagai menjadi satu kebiasaan pemilik memilih langsir jenis eyelet. Mungkin disebabkan ia lebih mudah untuk dipasang. Tapi, langsir eyelet ni perlu pakai rod khas. Di pasaran terdapat pelbagai design dan saiz rod langsir eyelet. Tapi bagi anda yang tak berapa ada bajet atau susah nak dapatkan rod langsir eyelet, boleh cuba DIY sendiri hanya dengan bajet RM 20 sahaja menggunakan paip PVC seperti yang di kongsikan oleh A’Ain Aminu’din ni

Bahan-bahan:
-pipe end cap x 4pcs,
-pipe hook x 6pcs,
-nut n screw (boleh guna cable tie),
-L bracket beli dekat DIY x4pcs,
-pvc pipe 8 kaki x 2pcs,
-Spray hitam RM6,
-Langsir beli dekat DIY RM29 sekeping x 4pcs.

Cara-cara:

1. Padankan pipe end cap pada PVC yang telah siap di potong dan semburkan cat hitam pada keseluruhan batang paip.

2. Sementara tunggu cat kering, padankan bahagian L bracket dengan pipe hook menggunakan skru. Ia akan menjadi tempat untuk sangkut rod langsir nanti

3. Tebuk lubang untuk dilekatkan L bracket tadi

4. Cat pada rod telah kering sepenuhnya, boleh lah dipasangkan langsir

Sejak kami sewa rumah, tak ada almari. Yang ada pun 2 pintu sahaja. Itu pun almari Ekin masa bujang. Sekarang anak dah 3 orang, mana muat. Selalu lipat dan susun ata lantai bilik sahaja. Nak beli almari pun mahal. Suami kerja seorang sahaja. Satu hari terfikir nak buat macam ni. MODAL DALAM RM 30-40 sahaja. Bahagian penyangkut tu sesuai untuk baju-baju baby. Kalau baju org dewasa berat.

PVC paip 11 batang (RM1. 60/sebatang)
Elbow paip 10pcs (RM 0. 41/pcs)
T-Socket paip 6pcs (RM0. 66/pcs)
Cable tie (RM 2.56/sepeket)
Fitting D/E socket 2pcs (RM 0. 47/1pcs)
(socket fitting ni untuk sambungkan bagi penyangkut tu bg tinggi sikit dalam gambar ni kami tkbuh lg)
Bakul 6pcs ( RM2.10)


Trend Industrial Semakin Digilai, Ini Yang Perlu Anda Tahu Tentang Simen Sebelum Guna

Rupa dan konsep industri dalam reka bentuk dalaman telah lama wujud dan menjadi kegemaran dikalangan pemilik rumah dan pereka, menjadikan permintaan terhadap bahan industri seperti konkrit yang biasanya digunakan di jalan masuk atau laluan utama serta pembinaan umum yang lain semakin meningkat. Konkrit juga merupakan bahan versatile yang serba boleh kerana terdapat pelbagai cara penggunaan yang dapat kita lihat bukan sahaja untuk kemasan interior malahan juga untuk perabot seperti lampu atau side table. Sememangnya bahan ini dapat membuatkan kediaman anda tampak lebih moden dan unik tetapi sebelum anda memilih untuk menggunakan konkrit, adalah lebih baik jika lakukan sedikit research tentang sifat serta fungsinya agar tidak tersilap langkah dan bagi mengelakkan pembaziran di masa akan datang. Dengan mengambil tahu serba sedikit, ia akan membantu anda membuat keputusan untuk memastikan aplikasi yang anda mahu itu sesuai ataupun tidak.

Pemilik rumah mungkin suka untuk gunakan konkrit untuk bilik mandi, tetapi bahan ini tidak digalakkan untuk lantai kerana ia boleh menjadi licin apabila basah, ditambah pula jika lantai dipenuhi sabun. Hati- hati ya!  Perlu juga diingat, konkrit mempunyai permukaan yang berliang, jadi kemunculan garis-garis retak mungkin akan berlaku dari masa ke masa. Jika permukaan konkrit diletakkan berhampiran tingkap, haba yang dihantar melalui dinding akan menyebabkan permukaan retak dengan lebih cepat.

Apabila digunakan di dalam bilik mandi yang tidak mempunyai ventilasi yang baik, reaksi dengan bahan pencuci atau syampu juga mungkin akan menyebabkan kesan berbelak pada konkrit. Jika anda masih berminat untuk mempunyai permukaan konkrit di kawasan basah, maka anda perlu menerima hakikat bahawa rupa dan keadaan konkrit itu akan berubah seiring masa.

Tapi janganlah bersedih dan terus tidak minat dengan konkrit, kerana terdapat pelbagai cara kreatif lain yang dapat kita lihat dengan menggunakan bahan serba boleh ini. Dibawah IMPIANA kongsikan gambar-gambar untuk kita sama sama terinspirasi dengan konkrit. Selamat menghias!

“Confuse” Dekorasi Konsep Moden Dan Kontemporari? Pemilihan konsep atau tema merupakan salah satu perkara yang perlu diberi perhatian teliti sebelum memulakan mana-mana proses pengubahsuaian. Pemahaman yang mendalam tentang konsep berbeza akan memudahkan anda untuk membuat pilihan selain dapat memberi peluang buat anda untuk memahami kehendak dan matlamat reka bentuk kediaman impian anda.

LATAR BELAKANG

MODEN merujuk pada tempoh masa tertentu iaitu antara awal hingga pertengahan abad ke-20. Waktu itu merupakan kemuncak bagi seni dan reka bentuk Bauhaus dari Jerman, mewujudkan gaya yang berbeza dan memberi tumpuan kepada bentuk yang simple dan praktikaliti. Selepas moden, datang pula era mid-century (tahun 50-an ke 60-an). Walaupun begitu, dalam dunia seni reka hiasan dalaman istilah “modern design” sering merangkumi kedua-duanya sekali.

KONTEMPORARI tidak merujuk kepada tempoh masa yang tertentu, ia sentiasa berubah-ubah untuk mencerminkan gaya reka bentuk popular masa kini. Ia meminjam kualiti dari modenisme, minimalism, dan gaya global yang lain tanpa memberi tumpuan yang lebih kepada satu-satu konsep yang khusus.

PERBEZAAN

Kontemporari akan sentiasa berubah dengan mengikut definisi gaya terkini yang sedang menjadi trend. Hal ini menjadikan konsep kontemporari lebih sukar untuk didefinasikan. Berbeza dengan konsep moden yang mempunyai nilai estetik dimana ia menekankan garis segar, warna-warna neutral yang hangat serta keseimbangan.

PERSAMAAN

“Less is more” adalah motto untuk kedua-dua reka bentuk kontemporari dan moden. Setiap gaya ruang biasanya amat mudah dan rapi.

Kita selalu anggap sofa bed ni untuk rumah bujang. Atau kita anggap untuk bilik tidur atau perabot yang tak sesuai untuk diri kita. Jika anda mendiami kediaman agam atau banglo mungkin lah tak memerlukan. Bagaimana pula jika anda mendiami kediaman flat, apartmen atau kondo?

Dah gitu, kita berkongsi ruang dengan 3,4 orang adik beradik, kita pula suka tengok tv sampai terlelap di ruang tamu atau orang tua / sepupu kita suka lepak kat rumah dan adakala bermalam di rumah kita. Jadi bagaimana solusi kita untuk menyediakan tempa tidur buat mereka? Anda yang membantu, day bed.

Day bed memanglah direka untuk kita tidur time siang tetapi kini rekaannya sudah pelbagai. Kita boleh jadikan ia sebagai sofa utama bagi tempat duduk, tempat tidur jika perlu dan di sesetengah kediaman /kafe dijadikan tempat duduk utama ruang makan. Ia juga ada didatangkan dalam bentuk dwi bentuk iaitu ia boleh dibuka menjadi katil dan dilipat kembali menjadi sofa yang cantik. Jadi anda sudah jimat ruang dan wang di situ.

Malah ia juga boleh kita tempatkan di dalam bilik membaca, ruang keluarga, ruang tamu, dan ada juga rekaan ala kedesaan yang boleh ditempatkan pada pinggir pintu masuk. Jadi jangan pandang ringan pada kepentiingan day bed. Ia mungkin menjadi perabot pilihan mu.

Lampu LED dan Lampu Pendarflour. Kedua-dua lampu ini adalah lampu yang pernah dan sering kita pakai. Cumanya, dahulu kita selalu pakai lampu pendarflour tapi sekarang, dengan adanya LED, ramai yang memasang lampu LED di rumah. Walaupun kedua-duanya benda dan berfungi dengan sama, tapi apakah perbezaanya? Maka dengan itu lah, pada harini, saya akan membahaskan apa perbezaan Lampu LED dan Lampu Pendarflour.

Antara perbezaan lampu LED dan lampu pendarflour ini, ia terletak pada sumber cahayanya, pengeluaran haba dan kecekapan cahaya. Sumber cahaya. Lampu biasa ialah lampu pendarfluor, dan prinsip pemancar cahayanya berbeza daripada lampu LED. Pencahayaan lampu pendarfluor disebabkan oleh balast yang menghasilkan voltan tinggi pada saat elektrifikasi, yang menyebabkan nyahcas antara dua pin dalam tiub lampu, yang seterusnya menyebabkan pencahayaan fosforus. Teknik ini menghasilkan banyak haba. Pemancar cahaya LED adalah hasil penghijrahan elektron di dalam semikonduktor, yang menghasilkan cahaya tanpa menghasilkan haba.

Kedua, adalah penghasilan haba. Senang sahaja perbezaan kedua-duanya, di mana lampu pendaflour menggunakan tenaga haba yang banyak manakala LED, tidak menggunakan tenaga haba yang banyak kerana ia mengubah semua menjadi tenaga cahaya.

Ketiga, jangka masa hidup atau berapa lama boleh bertahan. Kalau lampu pendaflour, ia boleh bertahan selama 10 Ribu hingga 20 Ribu jam tanpa bekalan tenaga manakala lampu LED, boleh bertahan selama 50 Ribu jam tanpa bekalan tenaga.

Yang keempat pula, kecekapan ringan. Lampu LED sangat cekap dan cemerlang. Pada masa ini, lampu LED yang baik di pasaran mempunyai kecekapan cahaya lebih daripada 130, iaitu lebih kurang dua kali ganda daripada lampu pendarfluor. Dalam erti kata lain, mentol LED 18W boleh digunakan sebagai ganti lampu pendarfluor 36W. Mentol LED 130lm / W 18W mempunyai kesan pencahayaan yang sama seperti lampu pendarfluor 48W.

Maka, berakhir saya dalam membahas tentang perbezaan lampu pendaflour dan lampu LED. Jadi yang manakah pilihan anda? Itu semua ketentuan sediri.


Tip Pilih Meja Konsol Supaya Tidak Tersalah Pilih, Jangan Asal Beli Lepas Itu Tiada Fungsi

Persoalannya apakah yang perlu kita letak dan hias di meja konsol seumpama ini? Pereka selalunya memilih reka bentuk yang selari dengan konsep ruang. Daripada klasik, ke vintaj, ke urban dan beberapa konsep popular yang lain.

Meja konsol bertindak untuk menjadi tempat anda menempatkan gambar-gambar keluarga, pewangi rumah yang menyambut kita sewaktu memasuki ruang atau sekadar menempatkan bekas untuk meletak kunci kereta atau kunci rumah terutama kepada anda yang pelupa.

Selalunya set konsep disempurnakan dengan sepasang kerusi di kiri kanan konsol. Awas kerusinya pun perlu selari konsep dengan meja konsol agar tidak nampak janggal. Ramai juga yang menambah cermin muka pada dinding di atas meja konsol. Dapat juga dijadikan tempat last touch up anda sebelum keluar rumah bukan! Diapit oleh lampu meja dan dihias dengan pelbagai aksesori.

Ada juga yang menempatkan pelbagai keperluan asas kediaman di dalam meja konsep termasuk bill elektirk , air dan sebagainya. Ruang yang ada juga dijadikan tempat meletak gebar dan pelbagai barangan keperluan harian di kediaman. Dari permukaan sempurna, ke karakter rustik, meja konsol sememangnya banyak manfaat pada anda.

Adakah anda sedang merancang untuk mengubahsuai kediaman, terutamanya ruangan publik seperti entryway dan ruang tamu? Jika ya, boleh cuba pertimbangkan kegunaan meja konsol untuk mendapatkan penampilan yang menarik selain dapat memberikan beberapa alternatif pilihan untuk dekorasi di ruangan tersebut.

Meja konsol merupakan rekaan meja kecil yang ukurannya tidak terlalu besar oleh itu sesuai untuk diletakkan berhampiran pintu masuk serta sebagai pelengkap sofa di ruang tamu ataupun di satu sudut bahagian ruang makan. Ianya bukan hanya cantik tetapi juga merupakan satu penyelesaian mudah buat masalah penyimpanan barang anda.

Hal lain yang menarik tentang meja konsol adalah sifatnya yang multifunction. Selain berfungsi sebagai elemen dekoratif dan penyeri ruang, meja konsol juga boleh dimanfaatkan untuk menyimpan barang-barang kecil. Jika anda sejenis orang yang selalu lupa di mana anda letakkan kunci kereta, pengecas telefon bimbit mahupun pin tudung, maka meja konsol memang pilihan yang tepat untuk anda.

Sebagai perabot penyeri ruang, antara cara untuk anda mendeko meja konsol adalah dengan menghiasnya dengan lampu meja yang unik, pasu bunga atau susunkan bingkai gambar-gambar kenangan. Selain itu anda juga boleh gantungkan cermin atau art piece pada dinding untuk mendapatkan kesan lebih dramatik.

Namun sebelum anda pergi mendapatkan meja konsol, terdapat beberapa kriteria yang perlu dipertimbangkan. Berikut tip berguna sebelum memilih mja konsol. Moga bermanfaat.

KENALPASTI KEGUNAAN MEJA KONSOL DALAM RUANGAN YANG TELAH DITETAPKAN

Terlebih dahulu anda perlu tahu untuk apa kegunaan meja konsol ini, adakah ia sekadar hiasan ataupun ia akan digunakan sebagai tempat penstoran tambahan. Cuba bayangkan jika anda pilih untuk membeli meja konsol yang tidak bersesuaian dengan kegunaannya pasti akan rasa menyesal dan ralat.

TENTUKAN KONSEP DAN GAYA KESELURUHAN KEDIAMAN ANDA:

Perkara paling penting yang perlu dipertimbangkan sebelum membeli meja konsol adalah konsep yang telah dipilih untuk kediaman anda. Setelah pasti dan yakin dengan konsep yang dipilih, barulah mudah hendak membuat pilihan perabot supaya tidak bercelaru temanya.

TRIAL AND ERROR POSISI MENJA KONSOL SEBELUM BETUL-BETUL MEMBUAT KEPUTUSAN:

Cuba letakkan meja konsol di beberapa sudut atau ruang untuk melihat kesesuaian dan keserasian meja dengan perabut yang lain. Fungsi meja konsol perlu juga dititikberatkan dalam hal ini agar mudah dan lebih praktikal.

Kehadiran cicak di dalam kediaman bukan lah sesuatu yang comel. Sisa tinggalannya paling merimaskan. Silap-silap boleh kena sakit jantung sebab terperanjat tiba-tiba ia keluar tah dari celah mana.

Ini cara-cara mudah yang boleh anda lakukan untuk mengatasi kehadiran cicak di dalam kediaman anda.

1. Guna kulit telur
Letak atau susun kulit telur yang telah dibersihkan di kawasan atau tempat yang berpotensi menjadi laluan cicak. Petua ini kerap digunakan oleh nenek moyang kita dahulu. Mungkin sebab cicak tak suka bau kapur yang terhasil dari kulit telur.

Seperti di masjid biru istanbul, memang agak sukar untuk membersihkan setiap inci ruang dalam masjid yang besar. Untuk mengatasi masalah najis cicak tersebut, kulit telur dihancurkan menjadi serbuk dan dicampur ke dalam cat.

Tapi kulit telur tersebut harus diganti dengan setiap bulan.

2. Serbuk kopi
Campurkan serbuk kopi bersama tembakau. Gaul rata. lebih mudah cincang sikit tembakau untuk memudahkan proses berikutnya.

Ambil batang mancis atau pencungkil gigi dan sapu kan sedikit gam. Lekatkan adunan kopi dan tembakau tadi pada bahagian yang telah dialiskan gam kemudian letak di dalam ruang yang menjadi rumah cicak seperti almari.

Nanti mati lah cicak tu kalau dah makan tembakau tadi. Kopi tu hanya nak menarik perhatian cicak sahaja.

3. Bawang
Perasan tak Orang Putih suke gantung bawang kat tingkap. Sebenar Nya selain untuk tujuan pengeringan, bawang merah dan bawang putih mampu mencegah cicak masuk rumah.

Cicak tak suka bau bawang terutamanya bawang putih. Selain digantung pada tingkap, boleh juga anda hasilkan pati bawang. Kisar bawang tersebut dan tapis kan. Sembur jusnya di kawasan laluan cicak. Cuma anda tahan atau tidak je lah bau bawang tu.

4. Lada hitam
Bancuh lada hitam bersama air suam dan biarkan dalam 1 jam. Kemudian ditapiskan dan masukkan air rendaman tadi kedalam botol penyembur.

Sembur air lada hitam tadi di kawasan laluan cicak. Ada juga yang sarankan campur dengan serbuk cili. Tapi IMPIANA khuatir bahaya kepada isi rumah anda pula tambahan serbuk cili tadi boleh meninggalkan kesan kotoran pada tempat yang disembur.

5. Perangkap gam
Perangkap gam atau paper trap paling mudah didapati. Selain kegunaannya untuk menangkap lalat, ia mampu memerangkap cicak.

Tampal paper trap pada bahagian lampu dan bucu siling. Kalau cicak lalu ia akan terperangkap dan anda lebih mudah membuang bangkai cicak yang telah melekat.

6. Air sejuk
Sembur air sejuk pada cicak. Tapi anda perlukan air yang betul-betul sejuk berais. Bila terkena air sejuk tersebut, ia akan melumpuhkan pergerakkan cicak.

Bila dah jatuh dan tak boleh gerak, apa lagi SMASH IT.

7. Sos Tabasco
Campur sos tabaso bersama air dan masukkan dalam botol penyembur. Sembur belakang almari dan rak. Jangan guna pada dinding ananti nampak kotor. Baunya yang tajam tak di gemari oleh serangga perosak di dalam rumah termasuk cicak dan tikus.

Indahkan kaunter makan mu dan ruang makan utama kediaman dengan pemilihan lampu yang tepat. Kini ramai di kalangan kita yang mempunyai ruang makan yang cukup gah dan cantik. Pemilihan perabot dan hiasan dinding serta jambangan bunga tengah sebagai pelengkap gaya. Luar biasa.

Cuma adakala gara-gara pemilihan lampu yang silapmenjadiikan ruang akan atau kaunter makan kita kurang perisa. Kurang ummph….kita sendiri tidak tahu apakah kurangnya ruang makan kita ini. Tetapi ia dapat dirasakan oleh tuan rumah. Pemilihan lampu gantung atau pendant light sememangnya cukup indah dan khusus buat ruang makan. Cahaya samar yang lebih dekat namun tidak panas apa lagi menyilaukan mata.

Makanan nampak terang dan menarik, tanpa mengganggu pandangan kita. Pada masa yang sama suasana nampak warm dan selesa untuk menikmati hidangan makan malam.Namun apa yang penting anda perlu bijak memilih rekaan yang sesuai dengan konsep kediaman. Jangan kita membeli sesuka hati dan kemudian menyesal sendiri. Cuma kini terdapat banyak rekaan asas yang cantik. Bagi mengelakkan pengguna tersilap beli. Ia sesuai untuk apa juga konsep.

Misalnya lampu bulat sfera kaca jernih yang ringkas namun cukup cantik digantung beriringan. Begitu juga jenis yang berbentuk geometri dan ada juga yang didatangkan segugus. Ilham ringkas namun sangat menarik perhatian. Simple-simple aja di IMPIANA.

Ada atau tidak di kalangan anda mempunyai peti sejuk yang telah rosak dan tidak boleh lagi digunakan di rumah? Apabila sudah rosak, sudah pasti anda mahu membuang barangan elektrik tersebut.

Mana tidaknya, pastinya barangan elektrik tersebut boleh mendatangkan masalah ruang penyimpanan di rumah anda sekiranya ia masih lagi disimpan dalam rumah.

Mari IMPIANA kongsikan satu tip atau langkah yang sangat bermanfaat jika anda lakukan. Jika anda mempunyai peti sejuk yang telah rosak, jangan pula diterus buang sekiranya barangan elektrik tersebut sudah tidak boleh lagi dibaiki.

Ini kerana, peti sejuk anda yang telah rosak dan tidak boleh lagi dibaiki sebenarnya boleh dijadikan sebagai tempat penyimpanan barang-barang dapur yang kering seperti makanan dalam tin, gula, susu dan sebagainya.

Apa yang cuma perlu anda lakukan adalah membersihkan ruang dalam peti sejuk sehingga bersih sebelum ia boleh dijadikan bagi tempat penyimpanan barang-barang dapur rumah anda.


Hilangkan Kesan Conteng Anak Pada Dinding Dengan 4 Bahan Ini

Bukan senang mahu hilangkan kotoran dan kekalkan kekemasan rumah jika ada anak yang masih kecil. Lebih-lebih lagi si cilik yang berusia sekitar 2 ke 5 tahun. Ada saja benda nak diusik dan diteroka. Maklumlah, sel-sel otak mereka kan sedang berhubung, jadi memang susah nak dikawal ditambah pula dengan perasaan ingin tahu mereka yang sedang meluap-luap. Sabar je lah..

Dinding yang dipenuhi contengan mungkin sudah menjadi sesuatu yang normal untuk rumah yang ada anak kecil. Salah satu tip yang boleh anda cuba bagi mengelakkan dinding rumah dipenuhi ‘mural’ kreatif dari si kecil ialah, sediakan kertas atau papan melukis buat mereka. Tetapi jika anak-anak masih minat nak berkarya diatas dinding, ini antara bahan yang anda boleh gunakan untuk hilangkan kesan contengan tersebut dengan mudah :

Bahan #1
SODA BIKARBONAT
Guna kain bersih dan celupkan dengan soda bikarbonat yang telah dicampur sedikit air. Kemudian gosokkan perlahan-lahan pada dinding yang diconteng sehingga hilang. Atau anda juga boleh taburkan soda pada span yang lembab sebelum mengelap dinding.

Bahan #2
CUKA
Celup berus gigi yang sudah tidak digunakan kedalam cuka dan berus pada kesan conteng di dinding sehingga hilang. Kemudian bilas.

Bahan #3
UBAT GIGI
Pastikan anda guna ubat gigi yang biasa (bukan jenis gel). Letakkan sedikit pada berus gigi yang sudah tidak diguna, berus dinding yang kotor dengan cermat. Kemudian bilas denga air atau lap dengan kain lembap. Cara ini juga membantu hilangkan kesan permenent-marker dengan mudah.

Bahan #4
MAYONIS
Sapu mayonis pada kesan contengan dan biarkan untuk beberapa minit. Kemudian lap menggunakan kain bersih dalam pergerakan circular dan bilas dengan air.

Zaman sekarang, pengawalan elektrik tidak terkawal kerana orang sekarang banyak menggunakan elektrik dan bergantung harapan kepada elektrik. Sebagai contoh, buka TV, buka air-cond/kipas atau bermain telefon sambil cas. Itu semua faktor-faktor yang boleh menyebabkan elektrik banyak telah bazir dikeluarkan. Bila dah terjadi pembaziran, mula lah bil naik harga dari harga yang sepatutnya. Jadi, pada hari ini, saya akan menceritakan bagaimana hendak berjimat-cermat dalam penggunaan elektrik di rumah.

MATIKAN PERALATAN ELEKTRONIK YANG TIDAK DIPAKAI.

Ini yang patut dipertengahkan dan di ambil keras seriusnya. Perkara sebegini, sering dilakukan oleh masyarakat kita sekarang ini. Pendekatan paling mudah untuk menjimatkan elektrik di rumah anda adalah dengan mematikan peralatan yang tidak digunakan. Matikan kipas dan lampu apabila anda meninggalkan bilik, atau penapis air apabila anda keluar. Selain itu, ingat untuk mematikan suis pengecas telefon dan powerbank anda sebaik sahaja ia penuh. Pengecasan berlebihan bukan sahaja menggunakan elektrik, tetapi ia juga boleh memendekkan hayat bateri dan alat anda.

BERTUKAR KEPADA PERALATAN YANG MENJIMATKAN TENAGA ELEKTRIK.

Selain daripada kaedah yang dinyatakan di atas, anda boleh meminimumkan perbelanjaan elektrik anda dengan menggunakan peralatan penjimatan tenaga. Suruhanjaya Tenaga, yang merupakan sebahagian daripada Kementerian Tenaga dan Sumber Asli, telah melancarkan program untuk membantu rakyat Malaysia membuat keputusan yang lebih baik. Di mana pelbagai barangan elektrik diuji, dinilai dan dinilai bergantung pada penggunaan tenaganya menggunakan kriteria MEPS. Item ini kemudiannya ditetapkan dengan Label Cekap Tenaga, yang mempunyai penarafan maksimum lima bintang. Ini menunjukkan bahawa semakin tinggi bilangan bintang pada label, lebih banyak tenaga yang anda jimatkan. Apabila membeli produk elektrik untuk rumah anda, pastikan anda membeli peralatan dengan bintang yang lebih tinggi.

GUNAKAN MENTOL LAMPU YANG MENJIMATKAN TENAGA.

Teknik lain untuk menjimatkan elektrik ialah menggunakan mentol lampu yang cekap tenaga. Pada masa ini, empat jenis biasanya digunakan: lampu pijar, lampu halogen, lampu pendarfluor, dan lampu diod pemancar cahaya (LED). Lampu pendarfluor dan lampu diod pemancar cahaya (LED) adalah penyelesaian pencahayaan terbaik untuk rumah anda di antara empat jenis lampu ini. Ia bukan sahaja lebih sejuk, tetapi ia boleh mengurangkan penggunaan kuasa anda sebanyak 25-35 peratus.

Kesimpulannya, gunakanlah peralatan yang berelektronik dengan cermat supaya tiada pembaziran elektrik dalam rumah anda.

Apabila bertandang ke pusat jualan dekorasi dalaman, kita sering berpendapat kalau beli katil, kena beli sekali semua aksesori yang ditawarkan, barulah nampak lengkap . Tetapi tahukah anda bahawa anda tidak perlu membeli kesemua aksesori atau pun kelengkapan dalam satu set. Hanya mix & match jika kena gaya dan konsep, kediaman anda tetapi nampak menarik..

Ikuti senarai sterotaip tidak benar yang dikongsikan oleh IMPIANA untuk rujukan anda:

Ramai orang beranggapan bahawa kalau beli sofa, kena beli sekali satu set, termasuk armchairs dan juga bantal. Rasanya ada beberapa item yang perlu kita nyahkan dari senarai pembelian yang dicadangkan oleh penjual. Jimat, sudah tentu.

2. Tidak semua perlu warna putih

Tahukah anda kalau semua dinding di rumah anda berwarna putih, anda harus memadankan ia dengan perabot putih juga walaupun anda adalah peminat tema English, ianya adalah mahligai yang bebas untuk anda hiasi mengikut kreativiti anda. Jika anda mahu rasa tenang dengan warna putih, mungkin anda boleh padankan dengan warna pastel yang lain tetapi masih tidak mendominasi ruang.

3. Meja dan kerusi makan harus sepadan

Satu lagi sterotaip yang tidak betul. Tahukah anda meja makan anda akan masih nampak menarik jika terdapat percampuran design kerusi yang berlainan gaya walaupun konsepnya sama. Lari dari kebiasaan tidak ada salahnya.

4. Kena penuhkan setiap ruang

Sofa saiz besar sudah tidak relevan lagi pada hari ini dan sudah obsolete. Orang kita sekarang ini lebih cenderung to keep it simple dengan memilih perabot yang lebih kecil. Ingat sifir ini ‘lagi kecil ruang, lagi kecil sofa, armchairs dan meja yang anda akan beli.

5. Bilik tidur kanak-kanak kena cat warna terang

Sebenarnya, bilik si kecil lebih tenang tanpa tepekan warna terang. Imaginasi mereka lagi berkembang jika anda warnakan dengan warna lembut dan hiasinya dengan permainan, poster bersama mesej positif dan beberapa lukisan.

6. Semua tingkap perlu langsir

Jika dinding, ada dinding utama serta dinding penyokong, begitu juga dengan tingkap di kediaman anda. Tidak semua tingkap perlu anda hiaskan dengan langsir. Jika dilihat semula, langsir juga merupakan penyebab bilik kita nampak sempit. Anda boleh cuba dengan turunkan langsir di tingkap biasa dan boleh digantikan dengan bidai, percayalah anda akan rasa kelainan selepas mengalihkannya.

Wah! Memang jarang-jarang kita dapat lihat rumah yang diperbuat daripada kontena dekat Malaysia ni sebab tidak ramai yang buat.

Namun begitu, ada seorang individu yang telah berkongsi cerita rumah kediamannya yang diperbuat daripada kontena lalu mendapat perhatian wargamaya.

Bukan sahaja tampak menarik dan kelainan, malah idea konsep yang ditonjolkan nyata kelihatan amat unik sekali serta kreatif.

Menurut individu berkenaan, rumah tersebut hanya berkeluasan lebih kurang 900 kaki persegi sahaja dan telah menelan belanja kos anggaran sebanyak RM120,000.

Kos tersebut termasuk dengan kos pembinaan, perabot serta hiasan dalaman dan luaran kediaman tersebut.

Maklumnya lagi, konsep serta idea untuk membina rumah kediaman yang diperbuat daripada kontena ini adalah merupakan ideanya bersama isteri.

Pada masa sama, pemilik kediaman ini tidak menafikan rumah yang diperbuat daripada kontena akan berdepan dengan masalah suhu haba persekitaran kediaman yang tinggi berbanding rumah yang diperbuat daripada batu konkrit.

Lalu, pemilik kediaman tersebut telah berkongsi langkah yang boleh dilakukan untuk menangani masalah tersebut bersama orang ramai.

“Kami stay dah lebih kurang 3 tahun. So far tak de lagi isu besar terlalu panas. Macam kita stay rumah biasa je. Jarang kami on air cond. Banyak guna kipas n buka tingkap je. Kemungkinan isu utama adalah heat + humidity. Tapi kalau korang ada bajet lebih boleh upgrade ventilation method tu contoh letak insulator dan sebagainya

“Selain tu saya dan isteri banyak tanam pokok tak nak nampak rumah keras selain nak rasa lebih nyaman. Dalam rumah juga letak pokok-pokok. Bahagian belakang rumah ada “hutan kecil” yang wife buat untuk tanam pokok-pokok. Rumah ni ada 3 ruang santai lepak-lepak. 2 kat atas satu kat bawah,” tulisnya menerusi entri perkongsian di laman media sosial Facebook.

Jika kita dapat lihat, pemilik rumah kontena ini telah memilih tema warna hitam sebagai pilihan yang nyata membuatkan kediamannya tampak begitu elegan serta kemas.

Dengan pemilihan warna yang tepat, rumah yang diperbuat daripada kontena ini masih tetap boleh kelihatan begitu mewah sekali.

Kalau anda masih mencari idea yang unik, ‘fresh’ dan mahu kediaman anda tampak berbeza daripada orang lain, mungkin anda juga boleh melakukan perkara yang sama.

Sumber: Facebook Giler Deco


Hanya Guna Vinyl Untuk Dapatkan “Feature Wall” Yang Menarik Dan Jimat!

Di dalam sesebuah unit kediaman, dinding tumpu atau lebih sering disebut feature wall merupakan antara elemen yang penting. Perhatian yang khusus perlu diberikan dalam menghasilkan sebuah dinding tumpu yang menarik dan bersesuaian dengan ruang. Ia berupaya menyempurnakan dekorasi ruang disamping dapat mewujudkan komunikasi visual yang indah antara ruang dalam kediaman.

Sebagai contoh, Jae Jung Suh telah memilih untuk berfikir diluar kotak dan menggunakan kreativitinya untuk menghasilkan sebuah feature wall yang amat berbeza dari kebiasaan. Dengan hanya menggunakan vinly dan hasilnya, menakjubkan! Susunan herringbone menjadi pilihan dan ia merupakan pilihan yang tepat untuk kediamannya.

Lama dah nak buat accent wall Herringbone pattern ni.. and suddenly miss CORONA came.. u know the deal kan..
Kalau nak guna real wood macam mahalkan.. so guna je vinyl flooring ni.. sis2 jangan ingat vinyl floor tok lantai ja tau hehehe.. tp nak patah ler pinggang Sbb buat sorang2 kan..
Kalau anda rasa kurang yakin untuk gunakan pelekat vinyl, boleh je improvise sikit, guna adhesive glue (gam flooring)

Menarik, bukan? Jadi buat anda yang masih tercari-cari idea nak buat apa dengan feature wall dirumah, boleh la cuba tip ini. Boleh buat sendiri, dan pastinya lebih jimat!

3 bahagian nenas
1 bahagian gula
10 bahagian air
Potong nanas, campurkan dengan gula n air. Peram selama satu bulan.

1. Sebagai baja:
20 ml larutan dan 20 liter air. Siram pokok

2. Untuk meningkatkan kualiti air:
1 liter per 10,000 liter air

3. Untuk membersihkan kandang haiwan anda
1 liter setiap 100 liter air, semburkan seluruhnya.

4. Untuk memperbaiki tanah dan mempercepatkan biodegradabiliti organisma di dalam tanah:
1 liter untuk setiap 100 liter air. Tidak lebih dari 5 liter untuk satu ladang.

Sofa dengan kemasan kulit asli memang sesuatu yang ramai idamkan. Namun harganya bukan lah kepalang. Jadi, IMPIANA nak cadangkan, apa kata anda beli sahaja sofa kulit secondhand. Kenapa secondhand? kan dah tak cantik kulitnya kotor. Kotor atau warna kurang menarik boleh diselesaikan dengan mudah. Anda boleh tukar warna kulit sofa mengikut tema kediaman tanpa perlu upah orang atau hantar re-upholstery yang mahal. Apa yang anda perlu lakukan adalah dengan mengecat semula sofa kulit tersebut. Tapi, bukanlah sebarang cat yang boleh digunakan.

Antara peralatan dan keperluan yang perlu disediakan sebelum menukar warna sofa kulit anda adalah sepertti berikut:

Bahan-bahan:
Dye kulit (pilihan warna mengikut kehendak)
Rubbing alcohol
sarung tangan getah
span basuh pinggan (pastikan teksturnya lembut bagi mengelak permukaan kulit luka)
plastik
Kain tuala kecil yang bersih

Cara-cara:
1. Basahkan kain tuala dengan rubbing alcohol
2. Lapkan keseluruhan permukaan kulit sofa. Langkah ini perlu di lakukan beberapa kali untuk menanggalkan kekotoran dan kesan pelindung kulit yang asal.
3. Biarkan sofa kering sepenuhnyas sekurang-kurangnya seharian
4. Aliskan dye kulit pada sofa dengan menggunkan span. Sapuan perlu dilakukan secara membulat dan perlu sedikit tekanan untuk memastikan dye dapat diserap fabrik kulit. pastikan anda menggunkan sarung tangan ketika melakukan sapuan dye
5. Lakukan beberapa sapuan dye sehingga lapisan warna yang diinginkan kelihatan rata. Kemungkinan, anda perlu lakukan lebih dari 5 kali sapuan dye namun untuk lapisan yang akhir, sapuan hanya dilakukan dengan lembut bagi mengelak lapisan dye sebelumnya calar


Bukan Cuma Ada Ubat Kuat Sahaja Jual Di Kedai, Sekarang Sabun Pencuci Pun Ada!

Jarang-jarang dapat kita dengar atau melihat jenama produk serbuk pencuci Sabun Badang ini dijual pasaraya mahupun di mana-mana kedai runcit. Jadi, sudah pasti ada segelintir di kalangan anda yang belum mengenali dengan jenama sabun pencuci ini.

Jenama sabun pencuci ini apabila kita dengar seakan-akan sama seperti produk ‘ubat kuat’, al maklumlah perkataan ‘Badang’ itu sendiri sudah mengambarkan kisah lagenda orang Melayu dulu-dulu iaitu Badang yang gagah lagi perkasa

Jadi, sudah pasti ‘Sabun Badang’ ini merupakan satu bahan pencuci yang mempunyai kuasa hebat untuk mencuci segala kesan kekotoran dengan mudah.

Tahukah anda, Sabun Badang ini bukan sahaja boleh digunakan untuk mencuci fabrik pakaian, ia juga adalah merupakan sabun pencuci serbaguna yang berkesan menghilangkan kotoran degil seperti tompokan berminyak, daki, karat dan macam-macam lagi,

Selain boleh digunakan pada semua jenis fabrik, ia juga boleh digunakan untuk mencuci kotoran degil pada permukaan bawah kuali dengan sangat mudah.

Hanya menggunakan satu senduk kecil serbuk pencuci Sabun Badang ini dengan anggaran seberat 30gram bersama air panas, lalu dibiar rendam seketika sebelum mencuci. Memang sangat memudahkan dan menjimatkan masa anda.

Sebelum itu, anda WAJIB faham terlebih dahulu apa fungsi cat terhadap kayu.  Cat kayu digunakan bagi melindungi dan memberikan warna. Penggunaan cat pada permukaan kayu merupakan salah satu langkah untuk melindungi kayu dari serangan serangga perosak terutamanya anai-anai. Namun, untuk cat solid pada permukaan kayu, tidak boleh guna cat biasa yang digunakan pada dinding. Terdapat pelbagai cat khas untuk kayu, tapi yang mana betul-betul berkualiti dan hasilnya menjadi? Berikut, ciri-ciri cat kayu yang perlu diperincikan

Seperti cat biasa, kayu juga ada cat untuk kegunaan indoor atau outdoor.  Kayu yang sering terpancar dengan terik matahari dan UV cepat kusam. Bagi memastikan fasad dan perabot taman anda tahan lama dan sentiasa cantik, gunakan cat kayu yang dikhaskan bagi kegunaan outdoor

Seperti yang dikatakan sebelum ini, jenis keamasan kayu ada dua iaitu cat solid dan transparan. Jika memilih permukaan cat solid menutupi ira kayu, pilihlah cat minyak. Sebaliknya untuk kemasan transparan, karekter iara kayu perlu ditonjolkan. Jadi, pilihalah varnish atau syelek. Kedua-dua jenis kemasan kayu transparan ini pun hadir dalam pelbagai rona pilihan

Untuk mengecat permukaan kayu, ada du acara sama ada dengan menggunkan semburan atau sapuan. Setiap kaedah mempunyai kesan yang berbeza. Namun jika anda merancang untuk menggunkan kaedah semburan, peralatan khas diperlukan untuk memastikan permukaan semburan kemas dan rapi

Jika terdapat permukaan kayu yang berlubang atau rosak, sumbatkan dengan wood filler dan biarkan ia kering sepenuhnya sebelum dicat. Ia untuk memastikan, segala rongga yang buruk dapat ditutupi sepenuhnya. Bila kerja mengecat selesai, barulah permukaan kayu kelihatan lebih kemas

Permukaan kayu perlukan tututan tugas yang lebih untuk memastikan hasil cat yang di lakukan menjadi dan cantik. Jika cat dinding konkrit cukup sekadar lapisan under layer untuk meenghilangkan lapisan cat lama dan memastik cat baru dapat diserap sepenuhnya, untuk permukaan kayu, ia perlu digosok dengan kertas pasir. Jika lapisan lama telah hilang, barulah lapisan cat baru dapat diserap sepenuhnya oleh permukaan kayu

Masyarakat Jepun banyak memberi inspirasi positif kepada seluruh dunia. Jika di dalam sektor pekerjaan, kita banyak mengikut tips 5S dalam memastikan persekitaran kerja lebih mantap dan teratur. Dalam kitaran perumahan serta dekorasi kediaman, anda boleh mengikuti konsep declutter serta organizing yang diamalkan oleh orang Jepun.

Perkara ini telah lama diamalkan dalam struktur kediaman masyrakat Jepun, tidak kira besar serta kecil mana ruang kediaman rumah, pasti kita akan nampak ianya seakan ruang yang besar. Oleh itu, di sini IMPIANA ingin berkongsi rahsia kebaikan konsep buang dan susun untuk kelengkapan rumah anda agar lebih tenang di masa hadapan. Percayalah anda akan menghargai diri anda sendiri sebaik sahaja anda selesai susun dan buang kelengkapan rumah.

1. Buang segala kelengkapan yang tidak diingini

Anda kena buang segala kelengkapan rumah yang tidak memberi manfaat serta berguna lagi kepada anda dan juga penghuni lain. Jika anda miliki 6 helai tuala, simpan hanya 4 tuala. Perasan tak lipatan tuala mengambil banyak ruang dalam almari pakaian. Jadi, buang atau jual.

2. Adakah pakaian serta aksesori ini kita gembira atau sebaliknya?

Ambil beberapa objek dalam kediaman anda dan lihat serta tanya kepada diri anda sendiri ‘adakah saya perlu lagi barang ini?’ , ‘benda ni buat saya renyah ke?’. Pastikan anda hanya simpan barangan keperluan rumah yang membangkitkan elemen positif dalam diri anda. Kalau buat anda serabut, baik buang atau jual. Duit masyuk, happy for sure.

3. Satu kumpulan dalam satu masa

Kesilapan besar semasa mengemas rumah adalah kita asyik terjumpa barang yang sama tanpa kita sedari jumlah barang tersebut telah memakan banyak ruang dan kita hanya menggunakan beberapa sahaja. Adalah wajar untuk letakkan semuanya dalam satu kategori dan anda boleh pertimbangkan sama ada ianya untuk disimpan atau dijual. Yang tinggal selepas ini adalah kelengkapan yang PERLU sahaja.

4.Label di Barang Runcit

Produk makanan selalunya dibungkus dalam tin, botol dan bekas yang terang. Kesemua item ini jika anda simpan dalam kabinet dapur, bila buka, ianya seperti hujan informasi dan boleh buat anda serabut. Solusinya adalah, tukarkan label serta simpan semua serbuk, bahan dan kelengkapan runcit rumah anda dalam satu bekas spesifik dan mempunyai label yang sama.

5. Koleksi foto yang tidak terkira

Banyak kita lihat di rumah rakan-rakan dan tidak ketinggalan di rumah kita sendiri terlalu banyak koleksi foto sama ada digantung, atau diletakkan di atas meja. Sudah tiba masanya untuk anda mengalihkan segala foto yang tidak perlu dan hanya tinggalkan foto yang betul-betul memberi makna kepada anda.

6. Susunan serta aturan Buku

Terdapat dua kategori buku yang perlu anda buang. Pertama, buku yang anda sudah baca dan terlupa. Kedua, buku yang anda nak baca tetapi anda terlupa. Buku kategori pertama sudah berjaya mencerna minda anda dan sudah tiba masa untuk dijual kepada pemilik baru. Buku kategori kedua molek untuk dipulangkan kepada pemilik atau anda buat penilaian kedua sama ada mahu disimpan atau dibuang.

7. Ruang kerja

Tempat anda bekerja sepatutnya membantu anda melunaskan segala tanggungjawab dengan efisien. Tetapi macamana nak buat kerja kalau meja bersepah dan tidak teratur. Penyelesaiannya adalah, susun fail serta dokumen dalam keadaan menegak serta pastikan hanya kelengkapan dan aksesori bekerja sahaja ada di atas meja. Percayalah, idea anda akan bercambah serta tugasan anda dapat dilaksanakan dengan cekap dan mantap.

Tomato antara tanaman yang kebiasaanya dibiakkandari biji benih. Namun, ia akan memakan masa untuk tanaman tersebut matang dan mengeluarkan hasil. Kebiasaanya, tomata yang di biakkan dari biji benih mengambil masa lebih kurang 1 bulan hingga dua bulan bergantung pada spesis.

Untuklebih mudah dan cepat memperoleh hasil, pembiakkan tomato boleh dilakukan melalui keratan batang. Cara pembiakkan keratan batang sangat mudah dan cepat. Boleh tonton video yang disediakan:

Growing tomatoes with water


Maman Pantai Boleh Buat Baja Nitrogen Khas Untuk Daun. Orang kata , untuk dapatkan hasil atau buah yang banyak dan berkualiti daun pada pokok perlu sihat. Jadi, untuk memastikan kesihatan daun terjami ia memerlukan baja foliar atau lebih mudah kata baja yang tinggi Nitrogen.

Bahan-bahan:
– 1 kg kangkung
– 1 kg Maman Pantai
– 2 kg gula merah
– 2 liter air tanpa klorin
– 1 sudu kecil kapur makan
– 1 butir ragi.

Cara-cara:
1. Kisar semua bahan-bahan yang di senarikan kecuali ragi
2. Masukkan bahan yang telah di kisar halus ke dalam bekas perapan dan taburkan ragi yang telah dihancurkan menjadi serbuk di bahagian atas
3. Tutup mulut bekas perapas dengan kain dan pastikan penutup balang ketat
4. Peram bahan-bahan tadi selam 2 minggu

Cara penggunaan, bancuh 20ml – 50ml untuk satu liter air. Sembur dibahagian daun

Pokok maman pasir atau mak akak panggil maman pantai ( Cleome gynandra L) ini sering ditemui tumbuh liar dikawasan berpasir dan bertanah liat dikawasan tropika.

Di Malaysia terdapat pelbagai pilihan tanaman memanjat yang mempunyai warna-warna terang dan cerah. Antaranya, Pyrostegia venusta yang juga dikenali sebagai Flame Vine atau Firecracker Vine yang berasal dari Brazil. Terang bunga tanaman ini yang berwarna jingga bergayutan di hujung sulur paut menjadikannya tarikan yang sangat kuat kepada pintu masuk kediaman anda. Bunga-bunga yang memanjang dan berkelompok begitu menonjol seumpama gubahan bunga pada pintu gerbang.

Seterusnya adalah tanaman memanjat Thunbergia laurifolia yang boleh didapati dengan kuntuman bunga berbentuk seperti trumpet. Tanaman ini sering kali menjadi pilihan untuk menghiasi struktur trellis, pergola dan gazebo kerana bunga-bunganya yang bersaiz besar dan ketara. Thunbergia mudah hidup di bawah sinaran matahari penuh ataupun separa teduh. Dengan bunga bersaiz hampir 5 inci berwarna biru, putih atau lavender pasti menggamit kedamaian bagi sesiapa yang melihatnya.

Manakala bagi penggemar tumbuhan eksotik, Passiflora incarnata pasti menjadi pilihan kerana bentuk bunganya yang unik. Pertumbuhannya yang agresif sesuai bagi anda yang ingin impak segera untuk kediaman. Warnanya yang terang dan jelas pula pasti membuatkan tetamu berasa teruja apabila dapat melihat sendiri keunikan tumbuhan ini.

Spesies Bougainvilla pula tumbuh sebagai tanaman memanjat tetapi ia juga boleh dibentuk menjadi renek. Kelopaknya boleh didapati pelbagai warna seperti merah terang, ungu, hot pink, jingga dan putih. Jika di negara empat musim Bougainvilla berbunga meriah pada musim salju, di Malaysia ia akan berkembang mekar apabila cuaca panas dan kering. Sama ada di tanam secara mendatar sebagai tanaman renek atau memanjat, perlu berhati-hati dengan duri panjang yang terdapat pada tanaman ini.

Allamanda cathartica begitu kaya dengan warna diraja sesuai bagi pemilik yang sukakan tanaman memanjat mudah dijaga. Alamanda tumbuh dengan baik dan menghasilkan bunga apabila mendapat cahaya matahari penuh. Ia tidak dapat berbunga dengan banyak ataupun kuantiti bunga akan berkurangan apabila berada di bawah redup. Oleh sebab pertumbuhan yang cepat, Alamanda sesuai dijadikan hiasan di tembok pagar kediaman.

Quisqualis indica pula tidak kurang hebatnya untuk dijadikan sebagai ‘penyambut tetamu’ di muka pintu. Tanaman menjalar malar segar dan mudah tumbuh serta boleh mencapai ketinggian melebihi 2 meter jika tidak dikawal. Gugusan lebat bunganya bukan sahaja menarik pandangan mata malahan kelebihannya yang memiliki aroma segar terutamanya pada waktu malam pasti meninggalkan memori indah saat kediaman anda dikunjungi.

Tristellateia australasie berbunga kuning ini juga antara tumbuhan menjalar malar segar. Ia berbunga sepanjang tahun menghasilkan bunga berbentuk bintang dalam gugusan panjang berjuntai. Dalam keadaan tanah kurang nutrien dan kering ia akan menggugurkan daun dan bunga juga akan berkurangan. Bentuk bunganya yang menarik dengan warna terang sesuai dijadikan hiasan di taman.

Bauhinia kockiana merupakan tumbuhan tropika semi deciduous yang memerlukan penyokong untuk menjalar. Di sebalik rimbunan daun yang lebat, bunga Bauhinia kockiana berbentuk jambangan yang melalui siri warna tertentu seperti merah jingga, kuning emas dan kuning cair sebelum ia gugur.  Warna bunganya yang bersemarak bukan sahaja di abadikan pada trellis dan pergola, ia juga boleh diletakkan sebagai espalier pada dinding tembok pagar.

Antigenon leptosus merupakan tanaman memanjat yang sangat cepat membesar dan mempunyai foliage malah boleh tumbuh sehingga lebih dua meter. Ia menghasilkan bunga berbentuk hati sesuai disandarkan pada trellis, pergola dan arbor yang diteduhi dengan pelindung nipis. Bunga-bunga akan lebih berkembang jika berada di bawah cahaya sederhana.

Spesis Ipomoea pula tidak bertahan lama berbanding tanaman memanjat berbunga lain. Ia akan menjadi layu apabila matahari mulai menegak. Namun begitu, kelebihan yang terdapat pada Ipomoea adalah aroma wangi yang dihasilkan dan mengeluarkan  bunga yang banyak pada satu masa. Ia sesuai sebagai melembutkan pagaran dan melingkari trellis yang dipasang di pintu utama.

Tidak sah jika kediaman Malaysia tidak disertai koleksi bunga ros nan indah. Spesies Ros bukan sahaja boleh ditanam secara horizontal di dalam pasu, ia juga boleh dibentuk sebagai tumbuhan memanjat menjadi gerbang menjalin tembok pagar dan pergola yang dibina. Ia mudah dijaga dengan melakukan pemangkasan selepas bunganya gugur untuk menggalakkan pengeluaran bunga seterusnya.

Wisteria floribunda merupakan tanaman memanjat berbunga ungu yang mempunyai dahan lembut melingkari sokongan seperti trellis atau pancang mengikut arah jam atau sebaliknya. Ia boleh menjalar di atas platfrom sehingga mencapai kelebaran 10 meter. Bunganya yang lebat menjadi sangat indah dinikmati di bawah arbor di ruang santai mahupun sebagai penyeri bahagian pintu masuk.

Garlic vine atau Cydista aequioctyalis ini pula lebih menonjol dengan kelompok bunga ungu kebiruan. Daunnya yang lebat dan tebal menghasilkan aroma bawang putih memerlukan sokongan yang sangat kuat apabila matang kerana daunnya yang sedikit lebar mudah merimbun lalu memenuhi ruang platform memanjat. Pemangkasan pada tunas pokok akan menggalakkan pertumbuhan daun.

Vallaris glabra begitu sinonim dengan masyarakat Melayu kerana harumannya yang sentiasa menjadi pilihan sebagai ramuan untuk membuat bunga rampai dan sebagai hiasan rambut anak-anak gadis dan wanita Melayu. Bunganya yang putih berseri melambangkan kesopanan dan sikap lemah lembut orang Melayu. Justeru pemilihan tanaman memanjat ini sebagai hiasan di perkarangan halaman adalah bersesuaian dengan sambutan pada Aidilfitri yang menampilkan keindahan budaya dan busana Melayu.

Clitorea ternatea atau Pokok Kacang Telang merupakan sejenis pokok kekacang mempunyai bunga berwarna ungu terang yang digunakan secara tradisional sebagai pewarna makanan seperti nasi kerabu. Warnanya yang terang dan semakin jarang ditemui memberikan peluang kepada ruang masuk di kediaman anda menjadi lebih menonjol berbanding penggunaan tanaman berbunga lain. Kombinasi keindahan semula jadi yang terhasil dan penyediaan makanan berasaskan bahan organik memberikan persepsi positif kepada tuan rumah.

Pokok kesum antara tanaman yang campak je pun boleh hidup. Yang penting kondisi medium tanaman nya perlu sentiasa lembap. Tapi, ramai yang gagal sebab lupa nak siram. Jika anda jenis yang susah atau nak beri kan masa untuk menyiram pokok, penggunaan wadah lengkap sistem siraman sendiri (self watering) adalah terbaik.

Cara mudah semai daum kesum. Terlupa nak siram pun takde masalah..mula tanam 01/05/2020,hasil pad 09/06/2020.

1. Beli daun kesum dekat kedai. Asingkan batang dan daun.
2. Potong bekas kabus menjadi separuh

3. Ukur saiz span pada penutup kabus, lepas tu potong penutup kabus itu mengikut saiz span.
4. Masukkan span ke dalam lubang yang telah ditebuk tadi. Pastikan lubang yang ditebuk tidak terlalu longgar
5. Kelarkan span menggunakan pisau bgi memudahkan semaian batang kesum.

6. Bancuh baja “A” dan “B” dengan air dalam bekas kabus

Pokok labu, kebiasaanya akan dibiakkan melalui biji benih. Tapi sebenarnya ada lagi satu teknik pembiakkan yang lebih cepat mengelurkan hasil iaitu kaedah tut. Jika dibiakkan dari biji benih, ia mengambil masa 3-6 bulan untuk matang dan mengelaurkan hasil. Namun, dengan kaedah tut hanya 1-3 bulan sahaja diperukan untuk tterus mengeluarkan hasil.

Nak tahu cara pembiakkan labu dari tut, boleh tonton video yang disediakan


Pasangan Ini Tunjuk Cara DIY Wainscoting Untuk Satu Ruang Tamu Betul-Betul Mudah

Dulu ramai beranggapan penggunaan wainscoting hanya untuk kediaman mewah sahaja. Namun sekarang, walaupun di zaman gawat wainscoting kelihatan lebih mudah untuk diperolehi dan ramai telah mengunakanya. Kebiasaanya ada kontraktor khas untuk memasang wainscoting ni. Namun dengan sumber yang mudah diperolehi dan cara pemasangan yang tak rumit, ramai mengambil keputusan untuk lakukan sendiri je. Yang penting anda perlu teliti untuk menghasilkan satu produk yang kemas.

Barang-barang yang diperlukan :
1. Kayu nyatoh (nyatoh paling murah, sis pilih 3 jenis kayu. Harga berbeza) : RM280
2. Gam kayu ke dinding : RM7x4
3. Filler/plaster : RM2x3
4. Masking tape : Rm2x2
5. Cat minyak : RM29
6. Cat dinding : RM36x2
Total cost : RM419

Langkah-langkah:

1. Ukur keluasan dinding dan rangka kedudukan serta berapa kotak bingkai wainscoting yang diperlukan

2. Dapatkan kayu wainscoting dari hardware. Tapi tak semua hardware ada jual. Kena cari perlahan-lahan, setelah pergi ke 6 kedai baru akak jumpa. Sebab kadang-kadang tu ada design kayu wainscoting yang dijual tidak padan atau tidak mencukupi
3. Potong kayu mengikut ukuran yang telah dilakar. Untuk mendapatkan sudut cantuman yang cantik bagi setiap bingkai, gunakan Miter Box. Potong setiap bucu cantuman 45 darjah atau boleh mintak tolong hardware potongkan sebab mereka pakai mesin, lagi mudah

4. Cantumkan ke empat-empat batang kayu menjadi bingkai
5. Untuk cantumkan bingkai ke dinding, buat ukuran betul-betul. Ini lah saat paling mencabar kerana ketelitian diperlukan. Tak boleh pakai hentam nanti senget. Dah gam, ketuk-ketuk sikit kayu untuk memastikan ia betul-betul melekat dan pasangkan masking tape semantara menunggu gam betul-betul kering

6. Isi rongga-rongga kosong terutamanya bahagian bucu wainscotting dengan filler untuk nampak lebih kemas

7. Gosok keseluruhan kayu yang telah kering dan melekat pada dinding dengan kertas pasir. Ia bertujuan untuk menanggalkan saki baki filler yang tak rata. Disamping itu juga, ia dapat memastikan permukaan kayu lebih licin
8. Cat bahagian kayu terlebih dahulu dengan menggunkan cat minyak. Kemudian baru cat keseluruhan dinding. Nak dapatkan kesan yang lebih cantik, sapu cat beberapa lapis

Sempena Hari Raya yang sudah hampir tiba, kalau nak rasa #Betulbetulraya datanglah ke Karnival Karangkraf pada 1-3 Jun 2018 di Kompleks Kumpulan Media Karangkraf Seksyen 15, Shah Alam Selangor bermula jam 2.00pm-2.00am. Ada pelbagai aktiviti #betulbetulbest dan jualan barangan raya yang #betulbetulviral daripada 50++ jenama online terkenal tau!

Ketika dunia dilanda wabak penyakit yang boleh membawa maut, Semua orang sibuk mempersiapkan diri dari dijangkiti. Antara amaran yang dikeluarkan kerajaan bagi mengelak diri dijangkiti wabak yang membawa maut ini adalah dengan memakai penutup mulut dan pastikan tangan perlu sentiasa bersih.

Hal ini menyebabkan topeng muka dan pembersih tangan atau lebih dikenali sebagai hand sanitizer habis di pasaran. Jika anda tidak mempunyai stok hand sanitizer anda sendiri, apa kata anda buat sendiri dengan menggunakan bahan mudah.

RESEPI HAND SANITIZER MUDAH

BAHAN-BAHAN:
2/3 cawan rubbing alcohol
1/3 gel aloe vera asli tanpa aroma
8-10 titik pati minyak lavender (pilihan lain: cengkih, kayumanis atau peppermint)
Mangkuk untuk membancuh
Sudu
Corong kon
botol pam

CARA-CARA:
1. Gaul rata rubbing alcohol bersama gel aloe vera di dalam mangkuk (jika anda inginkan tekstur lebih pekat, tambahkan gel aloe vera
2.Titiskan pati minyak lavender ke dalam bancuhan dan gaul sehingga rata
3. Masukkan bancuhan ke dalam botol pam menggunakan corong kon dan ia siap untuk digunakan

Ramai yang gilakan lampu gantung kayu ini untuk meja makan. Kalau nak beli beratus juga la kan. Lampu ini mempunyai rekaan yang tersendiri dan membuatkan ruang makan anda tampil moden dan elegan.

IMPIANA kongsikan dengan anda bahan-bahan yang beliau gunakan dan cara bagaimana beliau hasilkan lampu gantung kayu yang menjadi kegilaan ramai ini.

Berkebun kini bukan sekadar perlu tahu teknik untuk tanam, buat baja dan pelbagai lagi. Untuk jadikan kebun anda lebih menarik dan unik, anda perlu lebih kreatif.

Kreatif dari segala aspek termasuklah cara penyusunan, material yang digunakan dan kini menjadi tranding apabila bahan terbuang digunakan untuk berkebun.

Seperti yang dilakukan oleh akak ni dari Indonesia. Kebanyakkan bekas, rak atau wadah untuk berkebun di ambil dari persekitarannya sahaja. Tak perlu nak beli pasu mahal. Seperti video DIY yang ditunjukkan, kakak ini menggunakan botol susu untuk menjadi bekas tanaman bertingkat. MENARIK…

Nak tahu cara-cara atau perincian untuk membina bekas tanaman bertingkat dari botol susu ini? boleh tengok video yang disertakan.

1. Botol susu terpakai yang telah dikumpulkan dicuci bersih termasuk membuang label yang melekat pada botol.

2. Gunakan soldering untuk membuat lubang sebagai tempat mengikat dawai.

3. Cantumkan botol-botol yang telah dibuat lubang dengan mengunakan dawai dan diikat ketat untuk membentuk gelung.

4. Sedaiakan 3 gelung botol dengan saiz yang berbeza setiap satu.

5. Masukan medium tanaman kedalam setiap botol yang telah diikat tadi.

6. Letakkan medium tanaman di dalam gelung botol pertama dan tekan kan sedikit supaya padat

7. Lakukan perkara yang sama untuk tingkat ke-2 dan ke-3

8. Tanam atau semai biji benih di permukaan emdium untuk setiap tingkat


7 Meja Kopi Moden Buat Ruang Tamu Anda Nampak “Wow”

Sebuah meja kopi merupakan fokus utama yang dapat membentuk ataupun memecahkan rekaan konsep sesebuah ruang. Pada awalnya, perabot ini hanya dilihat sebagai tempat meletak kopi dan hidangan ringan apabila ada tetamu yang datang berkunjung ke rumah tapi kini tidak lagi. Meja kopi moden boleh dijadikan ruang simpanan tambahan, ruang kerja pop-up, malah menjadi tempat untuk menyimpan buku atau majalah kegemaran anda. Dari pelbagai fungsi mahupun hanya untuk bergaya, mari kita sama sama lihat koleksi meja kopi moden yang IMPIANA kumpulkan khas untuk para pembaca.

Sun Oasis, adalah sebuah rumah berada di Selangor, yang di mana pada waktu siangnya, akan selalu menerima sinaran cahaya matahari yang sungguh cantik. Rumah ini adalah rumah banglo yang mempunyai 3 tingkat, satu tingkat ground floor dan 2 lagi adalah tingkat 1 dan tingkat 2. Rumah ini mempunyai keluasan laman yang cukup besar kerana ia mampu ada sebuah kolam renang. Sebuah keluarga yang mempunyai anak-anak kecil, pasti akan menyukainya.

Memandangkan kenyataan seni bina yang berkuasa harta itu, kedua-dua klien dan pereka mahukan pendekatan reka bentuk dalaman yang melengkapkan kedua-dua bahagian luar dan dalam. Akibatnya, harta tanah baharu itu mempunyai rona bumi yang tidak jelas pada kanvas putih pudar, memberikannya rasa selamat dan rumah yang kukuh. Geladak luar, meja makan, dinding marmar di belakang TV, dan jubin lantai matte yang dicuci dalaman semuanya dipilih dengan teliti dan dipadankan untuk mencapai tujuan seni bina. Beberapa item pada sudut utama sengaja ditiup dalam saiz untuk mewujudkan rasa keagungan, seperti ciri siling yang dibina daripada jalur oak sederhana dalam varnis matte semula jadi.

Walaupun ringkas, Dry Kitchen diberikan permukaan kaunter kuarza berkualiti tinggi dalam kemasan matte oleh Silestone, memastikan bahasa reka bentuk kekal konsisten sepanjang masa. Bilik tidur, dengan lantai kayu varnis gelap asalnya, bertujuan untuk penduduk berehat dalam warna matte yang lebih dalam tetapi moden yang diterangi semata-mata oleh pencahayaan tersembunyi dan lampu loket gantung kecil yang unik.

Secara konklusinya, rumah ini amatlah menarik bagi seseorang yang mempunyai keluarga yang besar kerana ia mampu memuatkan ramai orang di dalam itu malah boleh juga dibuat sebagai hari keluarga.

Kita kalau bercakap soal dapur dan rekaannya bagai tiada hentinya. Apa lagi masa kini, dapur yang ada hanyalah sekangkang kera. Itulah tempat memasak, itulah tempat menghidang dan sebagainya. Namun apa yang pasti pereka tiidak pernah putus asa mencari idea agar yang kecil ini nampak cantik dan comel. Malah membangkitkan rasa seronok tatkala di dalamnya. Dari moden ke pop art, yang mana satu pilihan kalbu? Ayuh jamu mata dengan pilihan dapur kecil anda,

Simple-simple sahaja di IMPIANA.

Kredit : Carian gambar Google dan Pinterest


Mengejutkan! Ibu Hamil Maut Kerana Masalah Anai-Anai

SHAH ALAM 16 Dis – Seorang suami tidak menyangka, kegembiraan bersama isteri berbual mengenai bayi yang bakal dilahirkan ketika minum petang di rumahnya di Seksyen 23, di sini merupakan yang terakhir bagi mereka sekeluarga.
Isterinya, Nor Haslina Harun, 35, yang sarat mengandung lapan bulan maut akibat dihempap almari kasut kayu yang telah dimakan anai-anai.

Masalah serangan anai-anai bukanlah masalah yang kecil, anda harus bertindak dengan segera sekiranya anda sedar akan kehadiran serangga perosak ini. Anai-anai ialah sejenis spesies serangga perosak yang menjadikan kayu sebagai sumber makanan serta membiak dan membina koloni dengan cepat. Anai-anai gemar akan kabinet dapur, perabot, kerangka pintu, kerangka rumah dan sebagainya.

Cara Mengesan Kehadiran Anai-Anai

TIP Menghalau Anai-anai Menggunakan Bahan Di Rumah

1. Garam
Campur garam dengan air dan tembakau. Biarkan semalaman dan sembur di kawasan yang mempunyai sarang anai-anai.

2. Air Kapur sirih
Gunakan air kapur untuk menghapuskan sarang anai-anai. Caranya, sembur air kapur ke atas permukaan kayu yang diserang anai-anai atau juga boleh siram terus ke sarangnya.

3. Minyak Tanah
Kebiasaannya minyak tanah digunakan untuk membakar tetapi ia juga boleh digunakan untuk mengusir anai-anai dari rumah.
Anda cuma perlu semburkan minyak tanah di atas permukaan kayu yang telah di serang anai-anai atau semburkan di sarang-sarang anai-anai. Namun bau minyak tanah agak kuat jadi tidak sesuai kalau di sembur di dalam rumah. Agar lebih berkesan, tambahkan minyak serai dengan campuran minyak tanah.

4. Tembakau
Tembakau berkesan dalam menghalau anai-anai. Caranya hanya perlu campurkan tembakau dengan air dan biarkan semalaman. Kemudian, semburkan air campuran tembakau itu pada kayu yang diserang anai-anai atau juga ke atas sarangnya.

Anda harus lakukan pemeriksaan rutin setiap minggu pada binaan kabinet. Jika ingin membeli produk atau perkhidmatan yang berkaitan, pastikan pihak tersebut profesional dan berlesen.

Bersempena sambutan Hari Kemerdekaan ke-65, pusat membeli-belah kelengkapan barang rumah terkemuka, IKEA Malaysia dengan berbesar hati menyajikan beberapa tawaran promosi menarik bagi memeriahkan lagi semangat rakyat Malaysia.

Di samping itu, IKEA juga telah melancarkan promosi tawaran istimewa pemotongan harga kepada para pelanggan setianya bermula 1 sehingga 24 Ogos depan.

Sepanjang promosi tawaran berlangsung, para pelanggan berpeluang untuk menikmati diskaun sekurang-kurangnya 65% untuk produk terpilih yang merupakan antara potongan harga terbesar pernah ditawarkan oleh IKEA.

Menariknya lagi, tawaran penjimatan ini termasuk bagi pelbagai jenis perabot seperti rangka katil, tekstil, rangkaian pencahayaan serta keperluan rumah harian di semua keempat-empat cawangan IKEA Malaysia.

Tidak dinafikan meski tanah air kini sudah berubah dan semakin maju mengorak langkah kehadapan sejak 65 tahun yang lalu, cinta rakyat Malaysia makanan tidak pernah berubah.

Buat julung kalinya, Restoran Sweden IKEA telah memperkenalkan satu menu terbaharu iaitu Rendang Bebola Daging istimewa buat pelanggan setia mereka.

Selain itu, kek berperisa Ondeh Ondeh yang sememangnya menjadi kegemaran ramai kini tersaji kembali dalam menu Bistro Sweden ini sepanjang bulan Ogos ini.

Sumber: Ikea Malaysia Website

Rela korbankan bilik, untuk dapatkan ruang dapur yang luas. Inilah cita-cita setiap wanita. Ruang dapur yang luas adalah satu kepuasan. Mengenali wanita jelita ini lebih dari 13 tahun yang lalu, membuatkan tidak pernah jemu mendengar inspirasi pereka hiasan dalaman ini. Memiliki sebuah syarikat ID iaitu VSQ Interiors memberi peluang untuk dirinya berkarya untuk kediaman pelanggan yang semestinya berpuas hati dengan hasil kerja beliau.

Shini Raman,45 tahun yang menetap lebih 9 tahun di salah sebuah Kondominium di Pantai Hill Park, Bangsar ini telah menawan hati sesiapa sahaja yang datang kekediamannya. ” Tiga kali dah I buat renovation dekat dalam rumah ni, last I buat masa second PKP baru-baru ni”, kata Shini.

Ruang dapur terbuka impian Shini kini menjadi realiti.

Open, Morden & Luxury konsep menjadi pilihan utama Shini dalam kediaman milik beliau dan suami. Baginya ia lebih sukakan konsep yang terbuka dan kurang pembahagi di dalam rumah. Ini kerana beliau selalu menjemput sahabat handai untuk datang ke rumah. Baginya keluasan dan kebebasan untuk menjemput tetamu yang lebih dari 15 orang ini memerlukan ruang yang luas dan selesa untuk rakan-rakan selesa dalam satu masa yang sama.

Asal kediaman ini mempunyai tiga bilik tidur dan dua bilik air. Apa yang Shini lakukan untuk memiliki keluasan dapur yang luas dan selesa ini ialah dengan mengorbankan satu bilik tidur. Kini hanya dua bilik tidur sahaja yang dikekalkan bersama satu tandas yang dijadikan sebagai tandas untuk tetamu dan juga bilik tetamu.

Menariknya pelan lantai kediaman Shini apabila siap renovasi ini ialah ruang tamu dan dapur kering beliau serta ruang patio yang cukup luas dan selesa ini nampak seakan sekata dan selari dalam elemen dekorasi. Pemilihan set perabot yang minimal membuatkan setiap ruang mempunyai keselesaan yang tersendiri.

Sistem pengudaraan yang bebas dalam ruang kediaman ini membuatkan asyik dibuai deruan angin sepoi-sepoi bahasa tak kala berada di dalam ruang tamu, patio mahupun di kabinet pulau yang dibina oleh Shini ini.

1/3 dari kehidupan anda dihabiskan di atas tilam. Tapi ingat tak bila kah kali terakhir anda cuci tilam? TAK PERNAH!!! memang tilam tu dah jadi sebuah bandar habitat untuk bakteria, kulat, tungau dan macam-macma lagi yang mampu mengancam kesihatan.

Tahu kah anda, paling tidak tilam anda perlu dicuci 2 kali setahun. Maksud cuci di sini bukanlah menggunakan air dan sabun. Selain rujuk cara penjagaan tilam yang terdapat pada label yang dilekatkan, ada teknik paling mudah dan lebih berkesan yang boleh anda lakukan.

1. Cuci sarung tilam dan bantal anda setiap minggu dengan menggunakan air panas. Kalau mesin anda tak ada program tersebut, boleh cuci di kedai dobi layan sendiri. Selesai mencuci, keringkan di bawah terik matahari. Kalau cucian dapat matahari terik, ia mampu memusnahkan parasit atau bakteria yang masih terperangkap secara total. Atau boleh guna terus mesin pengering

2. Sementara mencuci, vakum keseluruhan permukaan tilam dengan menggunakan sambungan uphostery atau turbobrush. Ulang 2-3 kali proses vakum bagi anda yang pertama kali mencuci tilam. Lagi lama, lagi bagus.

4. Untuk menyah bau yang tidak enak ditilam anda, taburkan baking soda di seluruh permukaan tilam. Tak perlu tebal-tebal. Untuk lebih mudah, gunakan botol garam atau ayak tepung untuk taburkan baking soda di atas tilam. Biarkan beberapa jam. Untuk dapatkan kesan yang lebih baik, biarkan baking soda tadi 24 jam.

5. Langkah terakhir adalah vakum lagi sekali keseluruhan tilam dengan menggunakan sambungan turbobrush atau upholstery. Kini boleh lah pasang semula cadar tilam anda.